title: En-Dorin noita

text: Vaikka nekromantiaa harjoittavasta naisesta käytetään melko usein eri yhteyksissä termiä "noita", Raamatun teksti ei itsessään sisällä ajatusta noituudesta. Sen sijaan naista kuvaillaan "naiseksi, jolla on "ōḇ"". Käsite on monitulkintainen, mutta sen voi helpoiten ymmärtää viittaavan vainajahenkiin, joita nainen hyödyntää divinaatiossa. Muita kirjallisuudessa toisinaan esiintyviä tulkintoja termille ovat talismaani tai viinileili. Naisen harjoittama toiminta voidaan nähdä osana Israelin uskonnollisuutta, sillä jo tekstin perusteella hän kuului joukkoon, jonka kuningas Saul oli aiemmin karkoittanut maasta. Vierasmaalaisuuteen, noituuteen tai epäjumalien palvomiseen viittaavat tulkinnat eivät siis saa tukea itse tekstistä. On huomionarvoista, ettei kertomus paljasta kovinkaan paljoa nekromantian harjoittamiseen mahdollisesti liittyneistä toimista tai rituaaleista. On siis mahdollista ettei kirjoittaja joko tuntenut ilmiötä tarpeeksi hyvin tai kokenut tällaisia asioita keskeisiksi. Voi tosin olla, että divinaation tapahtuminen öiseen aikaan kertoo jotain sopivasta ajasta kutsua vainajia. Tekstin antama kuva naisesta on lopulta myös varsin neutraali. Hän harjoittaa onnistuneesti divinaatiota eli tässä yhteydessä välittää Samuelin kautta jumalallisen viestin Saulille, eikä häntä tuomita tekstin yhteydessä.


title: En-Dorin noita

text: Septuagintassa, Vanhan Testamentin kreikankielisessä käännöksessä ilmaus "nainen, jolla on henki" (28,7) on käännetty sanalla ἐγγαστρίμυθος. Kyseessä on kielteinen divinaatioon liitetty termi, joka voidaan kääntää suoraviivaisesti "vatsastapuhujaksi".


title: En-Dorin noita

text: Origenes on päätellyt, että aaveen ääni oli naisen ääni. Josephus (1. vuosisata) vaikuttaa pitävän kertomusta täysin uskottavana.


title: En-Dorin noita

text: Jotkut juutalaiset rabbit väittävät, että kuolleen henkilön sielu leijuu ruumiin ympärillä vuoden hänen kuolemansa jälkeen. Tämä mahdollistaisi sen, että kuolleen henkilön sielu olisi kutsuttavissa tänä aikana, ja vahvistaisi sen, että tapahtumassa yliluonnollisella tavalla kutsuttu sielu olisi todellakin Samuelin. Saul on voinut aikanaan ajatella, että Samuel on kiskottu pois Šeolista, tuonpuoleisesta.


title: En-Dorin noita

text: Yalkut Shimoni -kirjat 1000-luvulta kertovat nimettömän noidan olleen Abnerin äiti. Noidan väittämän perusteella, että hän näki aaveen samalla kun Saul kuuli ruumista irtaantuneen äänen, Yalkut tulkitsee, että nekromantikot voivat nähdä henget, mutta eivät voi kuulla niiden ääntä, kun taas henkilö, jonka kutsuu kuollutta, voi kuulla äänen, muttei nähdä mitään. Tätä on väittänyt myös rabbi Levi ben Gershon, joka on paremmin tunnettu nimellä Gersonides tai Ralbag.


title: En-Dorin noita

text: Keskiaikaiset kommentit ehdottavat, että se mitä nainen kutsui, ei ollut Samuelin haamu, vaan demoni, joka otti hänen ulkonäkönsä.


title: En-Dorin noita

text: Martti Luther, joka uskoi kuolleiden olevan tiedottomia, kirjoittaa, että se oli "Paholaisen haamu", kun taas Jean Calvin kirjoittaa, että se "ei ollut oikea Samuel, vaan haamu."


title: En-Dorin noita

text: Spiritualistit pitävät kertomusta todisteena meedioiden toiminnasta historiassa. Kertomuksesta on kiistelty spiritualististen apologistien ja kristittyjen kriitikoiden välillä. "En-Dorin nainen oli meedio, kunniallinen, rehellinen, lainkuuliainen ja paljon kristitympi kuin kristityt spiritualismin kriitikot", sanottiin Chicago Spiritualist -sanomalehdessä 1875.


title: Porvoon kansallinen kaupunkipuisto

text: Porvoon kansallinen kaupunkipuisto on yksi Suomen yhdeksästä kansallisesta kaupunkipuistosta . Alueen maapinta-ala on hieman yli 1100 hehtaaria ja siihen kuuluu vesialueita yli 1000 hehtaaria. Se perustettiin 18.05.2010 ja on järjestyksessään viides Suomessa. Puisto oli yksi YK:n luonnon monimuotoisuuden teemavuoden ja Euroopan rakennusperintövuoden valtakunnallisista hankkeista.


title: Porvoon kansallinen kaupunkipuisto

text: Siinä on yhteensä 8 reittiä ja se sisältää 22 merkittävää kohdetta , jotka kertovat keskiajan varhaisista asutusvaiheista aina Suomen valtion muotoutumiseen asti. Porvoon historiasta, kartanoista, kaupunkiluonnosta sekä vesialuiesta ja saaristosta. Puistossa voi liikkua kaduilla, kävely- ja pyöräteillä, jalkakäytävillä ja luontopoluilla, sekä meloen tai veneillen joella ja merellä.


title: Porvoon kansallinen kaupunkipuisto

text:
Uudenmaan maakuntahallitus valitsi kaupunkipuiston vuoden 2015 Uusimaa-palkinnon saajaksi. Porvoon kaupunki sai palkinnoksi 2 000 euroa kaupunkipuiston kulttuuriperinnön sähköisen tietokannan ja esittelyreittien toteuttamiseen.
Merkittävimmät kohteet ovat Björkholmenin luotsiasema, Ekudden, Empirekorttelit, Gammelbackan kartanon puistometsä, Haikkoo ja lennätinvuori, Haikkoonselkä ja Barlastholmen saaret, Hamarin kylä ja sahasaaret, Joonanmäen ulkoilumetsä, Kokonniemi, Linnamäkien ja Maarin alue, Näsinmäen hautausmaa, Porvoon rantojen historia, Rautatieaseman seutu, Ruskis, Sikosaari, Stensbölen suojelualueet, Tarinoita kansallisesta kaupunkipuistosta, Vanha Porvoo sekä Villa Wilhelmsberg.


title: Porvoon kansallinen kaupunkipuisto

text: Kansallisesti arvokkaita paikkoja ovat mm. keskiaikainen Linnamäki, Vanha Porvoo, Näsinmäen hautausmaa ja empireajan umpikorttelit.


title: Porvoon kansallinen kaupunkipuisto

text: Luonnon monimuotoisuuden kannalta arvokkaita pakkoja on Porvoonjoen suiston lintulahdella ja Stensbölen luonnonsuojelualueilla.


title: Porvoon kansallinen kaupunkipuisto

text: Kaupunkilaisille tärkeitä ovat jokirannan puistovyöhyke sekä rantapromenadi kahviloineen.


title: Porvoon kansallinen kaupunkipuisto

text: Jo 1800-luvulla tunnettuja puistometsiä ja näköalapaikkoja ovat Näsin puistometsä, Kokonniemen kansanpuisto, Joonaanmäki, Gammelbackan kartanon entinen puisto ja Tornivuori sekä Lennätinvuori Haikkoossa.


title: Porvoon kansallinen kaupunkipuisto

text: Kulttuurihistoriallisesti merkittäviä kohteita ovat Haikon kartano, Edelfeltin ateljeemuseo, Villa Wilhelmsberg sekä Stensbölen kartanoa ympäröivä kulttuurimaisema.


title: Luettelo Suomen virallisen singlelistan ykkösistä vuonna 2017

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2017.


title: 2. česká hokejová liga

text: 2. česká hokejová liga on Tšekin kolmanneksi korkein sarjataso jääkiekossa. Liiga on perustettu kotimaansa itsenäistyttyä vuonna 1993.


title: Uraanipentakloridi

text: Uraanipentakloridi eli uraani(V)kloridi (molekyylikaava UCl) on uraanin eräs kloridi. Se muodostaa huoneenlämpötilassa tumman ruskeita kiteitä. Uraanipentakloridia voidaan valmistaa useilla eri tavoilla, mutta saanto ja tuotteen puhtaus ovat kaikilla valmistustavoilla huonoja, koska yhdiste hajoaa herkästi muiksi uraanin klorideiksi jo alle 100 °C lämpötiloissa. Yhdiste on erittäin hygroskooppista, ja se hajoaa vedessä välittömästi U ja U ioneiksi. Se reagoi herkästi useimpien orgaanisten liuottimien kanssa, mutta ei liukene kuitenkaan bentseeniin, ksyleeniin tai isopropyylieetteriin.


title: Uraanipentakloridi

text: Uraanipentakloridi on polymorfista ja sillä on kaksi kiderakennetta: α-UCl on monoliininen kun taas β-UCl:n rakenne on trikliininen. α-UCl on näistä yleisemmin tavattu.


title: Uraanipentakloridi

text: Eräs yhdisteen valmistustapa on kloorata uraanitrioksidia (UO) tai triuraanioktaoksidia (UO) hiilitetrakloridilla 80–250 °C paineen alla. Toinen varsinkin laboratoriomittakaavassa toimiva tapa on uraaniheksakloridin (UCl) hajottaminen huoneenlämpötilassa hiilitetrakloridilla, dikloorimetaanilla, tai 1,2-dikloorietaanilla. UO voidaan myös pelkistää piitetrakloridilla 400 °C lämpötilassa.


title: Saamenmaa

text: Saamenmaa voi viitata seuraaviin:


title: Luettelo soudun olympiamitalisteista

text: Soutu on ollut olympialaisten lajivalikoimassa alkaen vuodesta 1900. Menestynein maa olympialaisten soudussa on Yhdysvallat.


title: Eusebio Di Francesco

text: Eusebio Di Francesco (s. 8. syyskuuta 1969) on italialainen jalkapallovalmentaja ja entinen keskikenttäpelaaja. Kesäkuusta 2017 lähtien hän on toiminut AS Roman päävalmentajana.


title: Eusebio Di Francesco

text: Di Francesco aloitti uransa Empolissa. Hän debytoi kaudella 1987/88 pelaamalla yhden ottelun Serie A:ssa. Empoli putosi kauden jälkeen sarjasta ja seuraavat kaudet Di Francesco pelasi Serie B:ssä ja Serie C1:ssä. Ura jatkui vuonna 1991 AS Lucchesessa, jossa vierähti toiset neljä vuotta. Kesällä 1995 hän siirtyi Piacenza Calcioon, jossa pääsi pelaamaan pääsarjatasolla. Di Francesco esiintyi Piacenzassa edukseen ja kahden hyvän kauden jälkeen hän siirtyi suurseura AS Romaan.


title: Eusebio Di Francesco

text: Di Francesco edusti Romaa neljä kautta ja pelasi "Giallorossin" paidassa yli 160 ottelua. Hän kuului seuran avainpelaajiin Zdeněk Zemanin aikakaudella ja säilytti paikkansa myös Fabio Capellon tultua päävalmentajaksi kaudelle 1999/2000. Di Francescon viimeiseksi Romassa jäänyt kausi 2000/2001 päättyi seuran osalta Serie A:n mestaruuteen, mutta Di Francesco itse pääsi kentälle vain viidessä ottelussa. Kauden jälkeen hän jätti Roman ja palasi Piacenzaan. Di Francesco edusti vielä urallaan Anconaa ja Perugiaa, kunnes lopetti uransa vuonna 2005.


title: Eusebio Di Francesco

text: Maajoukkuetasolla Di Francesco edusti Italiaa 12 A-maaottelussa Roma-vuosiensa aikana.


title: Eusebio Di Francesco

text: Lopetettuaan aktiiviuransa pelaajana Di Francesco toimi Val di Sangron urheilutoimenjohtajana vuonna 2007. Valmentajadebyyttinsä hän teki kesällä 2008 SS Virtus Lancianossa, josta sai kuitenkin potkut jo tammikuussa 2009. Ura jatkui Pescarassa ensin juniorivalmentajana ja tammikuussa 2010 seuran päävalmentajana. Ensimmäinen täysi kausi 2010/11 päättyi Pescaran osalta Serie B:n keskikastiin sijalle 13, mutta Di Francesco sai kauden aikana kiitosta ja huomiota joukkueen viihdyttävästä pelitavasta. Kauden jälkeen Di Francesco jätti Pescaran ja siirtyi US Leccen päävalmentajaksi.


title: Eusebio Di Francesco

text: Leccen kausi 2011/12 Serie A:ssa sujui surkeasti ja joukkueen kerättyä vain kahdeksan pistettä 13 ottelusta Di Francesco sai potkut joulukuussa 2011.


title: Eusebio Di Francesco

text: Kesäkuussa 2012 Di Francesco palasi valmennustehtäviin US Sassuolo Calcion päävalmentajana. Hän johdatti seuran Serie B:n mestariksi kaudella 2012/13 ja Sassuolo nousi pääsarjaan ensimmäistä kertaa seuran historiassa. Vauhti Serie A:ssa oli kuitenkin kovaa ja kehnot tulokset johtivat Di Francescon potkuihin tammikuussa 2014. Alberto Malesani ei saanut joukkueen peliä kulkemaan kuitenkaan yhtään paremmin ja Sassuolon seurajohto palkkasi Di Francescon takaisin päävalmentajaksi jo maaliskuussa 2014. Di Francescon johdolla Sassuolo teki ryhtiliikkeen ja keräsi peräti 13 pistettä kauden seitsemästä viimeisestä ottelusta säilyttäen näin paikkansa Serie A:ssa. Kauden jälkeen Di Francesco teki kaksivuotisen jatkosopimuksen Sassuolon kanssa.


title: Eusebio Di Francesco

text: Kaudella 2014/15 Sassuolo säilytti sarjapaikkansa ollen mukavasti Serie A:n keskikastissa 12:s. Kaudella 2015/16 Di Francesco piiskasi Sassuolon hurjaan lentoon ja joukkue sijoittui kauden päätteeksi historiallisesti kuudenneksi. Sijoitus tiesi joukkueelle paikkaa Eurooppa-liigaan kaudelle 2016/17. Eurooppa-liigassa Sassuolo raivasi karsinnoissa tieltään FC Luzernin ja eteni lohkovaiheeseen. Sassuolo voitti alkulohkonsa ensimmäisen ottelun Athletic Bilbaoa vastaan kotonaan 3–0. Sensaation jälkeenkin Sassuolo esiintyi eurokentillä edukseen, mutta yksi voitto ja kaksi tasapeliä SK Rapid Wieniä vastaan eivät riittäneet lohkon jumbosijaa korkeammalle.


title: Eusebio Di Francesco

text: 13. kesäkuuta 2017 Di Francescosta tuli AS Roman päävalmentaja kaksivuotisella sopimuksella. Di Francescon johdolla Roma sijoittui Serie A:ssa kolmanneksi jääden mestaruuden voittaneesta Juventuksesta 18 pisteen päähän. Mestarien liigassa Di Francesco luotsasi Romaa menestyksekkäästi. Joukkue voitti lohkonsa ennen Chelseata ja Atlético Madridia. Pudotuspeleissä Roma raivasi tieltään ensin FK Šah’tar Donetskin ja puolivälierissä FC Barcelonan. Roma hävisi ensimmäisen ottelun Camp Noulla 4-1, mutta nousi sensaatiomaisesti 3-0 kotivoittonsa myötä jatkoon vierasmaalisäännön turvin. Välierissä Roma hävisi ensimäisen osaottelun Liverpoolille 5-2, mutta nousi jälleen kotonaan voittoon maalein 4-2. Liverpool eteni kuitenkin loppuotteluun yhteismaalein 7-6. Di Francesco palkittiin Italian vuoden 2018 parhaana jalkapallovalmentajana Enzo Bearzot -palkinnolla.


title: We Can Do It!

text: We Can Do It! on toisen maailmansodan aikainen yhdysvaltalainen propagandajuliste, josta on sittemmin tullut feministinen ikoni. Julisteessa päättäväisen näköinen huivipäinen naishahmo valaa uskoa naisten kykyyn tukea sotaponnistuksia käärimällä hihaansa ylös paljastaen hauiksensa ja lausumalla puhekuplassa sanat ”We Can Do It!” ().


title: We Can Do It!

text: Julisteen hahmoon viitataan usein nimellä Rosie the Riveter ("niittaaja-Rosie"), joka oli itse asiassa eräissä toisissa sota-ajan propagandakuvissa esiintyneen samankaltaisen hahmon kutsumanimi. Nimen yhdistäminen tähän julisteeseen on yleinen sekaannus. Julisteen nainen ei tiettävästi esitä niittaajaa. Sekä Rosie-hahmo että "We Can Do It!" -juliste liittyivät naisten korostuneeseen rooliin sota-ajan teollisuustuotannossa, kun työikäiset miehet olivat armeijassa.


title: We Can Do It!

text: "We Can Do It!" kuului alkujaan julistesarjaan, jonka yhdysvaltalainen teollisuusyritys Westinghouse Electric and Manufacturing Company tilasi vuonna 1942 innostamaan ja motivoimaan työntekijöitään. Toisena tilaajana oli War Production Co-Ordinating Committee. Julisteet suunnitteli graafikko J. Howard Miller ja ne olivat kukin näkyvillä lyhyen aikaa Westinghousen tehtaiden seinillä. "We Can Do It!" -juliste oli esillä tehtailla kahden viikon ajan 15.–28. helmikuuta 1943, minkä jälkeen se vaihdettiin seuraavaan. Julistetta painettiin noin 1 800 kappaletta. Toisin kuin usein luullaan, se ei siis ollut Yhdysvaltain valtion tuottama eikä ollut sota-aikana laajemmassa käytössä. Vain melko harvat näkivät sen tuolloin ja se vaipui nopeasti täydelliseen unohdukseen. Lisäksi julistekampanjan alkuperäisenä tarkoituksena oli pikemminkin vahvistaa työntekijöiden lojaaliutta työnantajaa kohtaan ja siten ehkäistä työriitoja eikä niinkään rohkaista naisia ottamaan vastuuta tai rekrytoida heitä tuotantoon.


title: We Can Do It!

text: Juliste tuli laajemmin tunnetuksi vasta vuonna 1982, kun kuva siitä julkaistiin "Washington Post" -lehden artikkelissa, joka esitteli Yhdysvaltain kansallisarkiston kokoelmiin kuuluvia vanhoja propagandajulisteita. Naisasialiike poimi tämän jälkeen kuvan käyttöönsä. Alkuperäisestä kontekstistaan irrotettuna julisteen viesti oli helppo nähdä yleisesti naisia voimaannuttavana. Vaikka juliste yhdistetään nykyään parhaiten feminismiin, se on levinnyt hyvin monenlaiseen käyttöön. Useimmat näistä liittyvät yhteiskunnalliseen aktivismiin, mutta muunnelmia julisteesta on käytetty runsaasti myös kaupallisissa mainoksissa ja erilaisissa tuotteissa. Yhdysvaltain vuoden 2008 presidentinvaaleissa sekä republikaanien varapresidenttiehdokas Sarah Palin että demokraattien presidenttiehdokkaaksi pyrkinyt Hillary Clinton käyttivät vaalikampanjoissaan mainoksia, joissa julisteen kuvaan oli yhdistetty heidän omat kasvonsa. Julisteesta on julkaistu myös postimerkki ja sen pohjalta on valmistettu leluiksi tarkoitettuja toimintahahmoja.


title: We Can Do It!

text: Useat naiset ovat väittäneet olleensa julisteen hahmon alkuperäisenä mallina. Geraldine Doyle (ent. Hoff) -niminen michiganilainen nainen väitti julisteen perustuneen hänestä 17-vuotiaana vuonna 1942 annarborilaisessa tehtaassa otettuun UPI:n lehtikuvaan. Myös Rose Will Monroe -niminen michiganilaisen lentokonetehtaan työntekijä väitti olleensa kuvan innoittaja. Vuonna 2015 Naomi Parker -niminen kalifornialaisnainen ilmoitti vuorostaan julisteen perustuneen häntä esittäneeseen valokuvaan, joka otettiin vuonna 1942 laivaston käyttämällä Alamedan lentoasemalla.


Ei-ammattilaiset – nunna, konna ja huora () on vuonna 1994 ensi-iltansa saanut Hal Hartleyn ohjaama, tuottama ja käsikirjoittama yhdysvaltalais-brittiläis-ranskalainen neo-noir-tyylinen jännityskomediaelokuva, jonka pääosissa ovat Isabelle Huppert, Martin Donovan ja Elina Löwensohn. Hal Hartleyn ohella Ted Hope oli myös tuottamassa elokuvaa.


title: Ei-ammattilaiset – nunna, konna ja huora

text: Elokuvan alkuperäinen nimi "Amateur" on myös kirjainlyhenne sanoista "accountancy" (laskentatoimi), "murder" (murha), "amnesia" (amnesia), "torture" (kidutus), "ecstasy" (hurmostila), "understanding" (ymmärrys) ja "redemption" (lunastus), joita elokuva sisältää.


text:
Entinen nunna Isabelle (Isabelle Huppert) istuu kahvilassa, kun sisään astuu Thomas Ludens (Martin Donovan), joka on menettänyt muistinsa. Hänen vaimonsa Sofia (Elina Löwensohn) oli työntänyt hänet ikkunasta ulos uskoen hänen kuolleen. Thomasilla on salaista tietoa sisältäviä levykkeitä, ja tästä tietämättömänä Isabelle vie Thomasin kotiinsa. Pian he huomaavat Thomasilla olevan vihamiehiä, jotka haluavat hänet hengiltä.
"Ei-ammattilaiset – nunna, konna ja huora" -elokuvan kuvaukset alkoivat 28. heinäkuuta 1993 ja päättyivät 8. syyskuuta 1993. Elokuva kuvattiin New Yorkissa 2,3 miljoonan dollarin budjetilla. Elokuvan tuotantoyhtiöinä olivat American Playhouse, Channel Four Films, La Sept Cinéma, True Fiction Pictures, UGC ja Zenith Entertainment.


text: "Ei-ammattilaiset – nunna, konna ja huora" sai ensi-iltansa Cannesin elokuvajuhlilla Ranskassa toukokuussa 1994. Elokuva sai teatteriensi-iltansa Ranskassa 19. lokakuuta 1994, Britanniassa 6. tammikuuta 1995, Yhdysvalloissa 19. toukokuuta 1995 ja Suomessa 1. joulukuuta 1995. Elokuvan teatterilevittäjinä olivat Ranskassa Diaphana Films, Britanniassa Artificial Eye, Yhdysvalloissa Sony Pictures Classics ja Suomessa Alfa-Panorama Film & Video Oy. Elokuva oli Suomessa 124. katsotuin elokuva 1 115 hengen katsojamäärällään vuonna 1995. "Ei-ammattilaiset – nunna, konna ja huora" esitettiin myös muun muassa vuoden 1994 Toronton elokuvajuhlilla Kanadassa.


text: "Ei-ammattilaiset – nunna, konna ja huora" on saanut elokuvakriitikoilta myönteisen vastaanoton. Rotten Tomatoes -sivuston mukaan 75% kriitikoista on antanut elokuvalle positiivisen arvosanan 6,1/10 keskiarvolla. Keräys perustuu 24 arviointiin. 3 380 käyttäjästä 86% on antanut elokuvalle positiivisen arvosanan 3,9/5 keskiarvolla. Metacritic-sivuston mukaan 14 arvostelun perusteella elokuva on saanut 53 pistettä sadasta mahdollisesta. Internet Movie Databasen 4 663 käyttäjää on antanut elokuvalle keskiarvon 7,0/10.


title: Groningenin yliopisto

text: Groningenin yliopisto () on alankomaalainen yliopisto.


title: Groningenin yliopisto

text: Groningenin yliopisto on Alankomaiden toiseksi vanhin yliopisto, Leidenin yliopiston jälkeen. Groningenin yliopisto perustettiin vuonna 1614. Kaksi Nobel-voittajaa on lähtöisin sieltä. Yliopistolle valmistui uusi päärakennus, "Academiegebouw", vuonna 1850, mutta se tuhoutui tulipalossa 1906. Vuoden 1876 korkeakoululain myötä yliopiston asema parani ja sen nimeksi otettiin "Rijksuniversiteit Groningen". Tästä lähtien opetusta alettiin antamaan latinan lisäksi hollanniksi. 1900-luvulla yliopiston opiskelijamäärät kasvoivat räjähdysmäisesti.


title: Groningenin yliopisto

text: Nykyisin Groningenin yliopistossa on noin 28 000 opiskelijaa. Sen akatemiarakennus sijaitsee Groningenin Broerstraat 5:llä. Yliopiston johtoryhmän muodostavat sen puheenjohtaja professori S. Poppema, varapuheenjohtaja J. de Jeu ja professori, rehtori ("Rector Magnificus") E. Sterken.


title: Gianpiero Lambiase

text: Gianpiero Lambiase on italialainen Red Bullin Formula 1 -tallin insinööri. Lambiase aloitti uransa Jordanilla vuonna 2005.


title: Gianpiero Lambiase

text: Kaudella 2010 hän toimi Force Indialla Vitantonio Liuzzin, 2011–2013 Paul di Restan ja 2014 Sergio Pérezin kisainsinöörinä. Kaudella 2015–2016 Lambiase toimi Red Bullilla Daniil Kvjatin kisainsinöörinä, ja 2016 Espanjan GP:stä lähtien hän toiminut Max Verstappenin kisainsinöörinä.


title: Koripallon Euroopan-mestaruuskilpailut 1981

text: Vuoden 1981 koripallon Euroopan-mestaruuskilpailut pelattiin Tšekkoslovakiassa 26. toukokuuta – 5. kesäkuuta. EM-lopputurnaukseen osallistui 12 maata. Mestaruuden voitti Neuvostoliitto, hopeaa saavutti Jugoslavia ja pronssia isäntämaa Tšekkoslovakia. Turnauksen arvokkain pelaaja oli Jugoslavian Dragan Kićanović ja korikuningas toisen kerran peräkkäin Puolan Mieczysław Młynarski.


title: Oikeustaistelun muistomerkki

text: Oikeustaistelun muistomerkki on Luumäen asemalle vuonna 1937 pystytetty P. E. Svinhufvudin graniittinen muistomerkki. Muistomerkillä muistetaan Venäjän vallan loppupuolella esiintynyttä sortoa vastaan käydyn oikeustaistelua, jossa silloinen Lappeen kihlakunnan tuomari P. E. Svinhufvud 24. marraskuuta 1914 kesken oikeudenkäynnin vangittiin ja passitettiin Siperiaan. Oikeustaistelun muistomerkki paljastettiin suurin juhlallisuuksin itsenäisyyspäivänä 1937.  Muistomerkki on kuvanveistäjä Wäinö Aaltosen tekemä ja se toteutettiin kansalaiskeräyksen avulla.


title: Koripallon Euroopan-mestaruuskilpailut 1985

text: Vuoden 1985 koripallon Euroopan-mestaruuskilpailut pelattiin Länsi-Saksassa 5.–16. kesäkuuta. EM-lopputurnaukseen osallistui 12 maata. Mestaruuden voitti historiansa viimeisen kerran Neuvostoliitto, hopeaa, koripallohistoriansa viimeisen miesten EM-mitalin, saavutti Tšekkoslovakia ja pronssia Italia. Turnauksen arvokkain pelaaja oli Neuvostoliiton Arvydas Sabonis ja korikuningas Israelin Doron Jamchi.


title: The Mick

text: The Mick on yhdysvaltalainen Dave ja John Chernin luoma tilannekomediasarja. Sen esittäminen aloitettiin Yhdysvalloissa Foxin kanavalla tammikuussa 2017.


title: The Mick

text: Helmikuussa 2017 Fox tilasi sarjalle toisen tuotantokauden, jonka esittäminen alkoi samana vuonna syyskuussa.


title: The Mick

text: Warwickissä köyhyydessä kasvanut Mackenzie "Mickey" Murphy matkustaa Connecticutiin tapaamaan rikasta siskoaan toivoen saavansa hieman rahallista avustusta. Kun FBI tulee pidättämään hänen siskonsa miehineen, Mickey joutuu vastuuseen heidän tyttärestään ja kahdesta pojastaan. Vastuuttomasti eläneelle Mickeylle tämä ei ole helppo muutos, eikä asiaa auta se, että hänen siskonsa pakenee maasta jättäen lapset hänen vastuulleen.


title: The Mick

text: Fox pyysi "Elämää Philadelphiassa" -sarjan tuotannosta vastaavia Dave ja John Cherniniä käsikirjoittamaan kertaalleen haudatulle "The Mick" -sarjalle uuden pilottijakson vuoden 2016 alkupuolella. Uudessa pilottijaksossa käytetään paljon neljä vuotta aikaisemmin kuvattuja kohtauksia.


title: The Mick

text: Sarjaa kuvataan Hollywoodissa, ja siinä käytetty kartano sijaitsee Los Angelesissa.


title: Luettelo Suomen virallisen mid-price-listan ykkösistä vuonna 2017

text: Tämä on luettelo Suomen virallisen mid-price -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2017.


title: Hanna Snellman

text: Hanna Snellman (s. 16. huhtikuuta 1961 Sodankylä) on suomalainen kansatieteilijä ja Helsingin yliopiston professori.


title: Hanna Snellman

text: Snellman valmistui filosofian maisteriksi 1986 ja väitteli filosofian tohtoriksi Helsingin yliopistosta 1997 kansatieteen alalta tutkimuksella "Tukkilaisen tulo ja lähtö: kansatieteellinen tutkimus Kemijoen metsä- ja uittotyöstä".


title: Hanna Snellman

text: Snellman on ollut Helsingin yliopistossa kansatieteen professori vuodesta 2012, varadekaani vuosina 2014–2016, dekaanin sijainen 2014–2015 sekä dekaani vuodesta 2017. Sitä ennen hän on ollut Helsingin yliopistossa suomalais-ugrilaisen kansatieteen assistentti 1987–2004, Oulun yliopistossa kulttuuriantropologian vs. assistentti 1991, Helsingin yliopistossa akatemiatutkija 2004–2007 ja kollegiumtutkija 2008, Lakehead Universityssa Kanadassa suomen kielen professori 2007 ja Jyväskylän yliopistossa etnologian professori 2009–2012.


title: Joosef Ferdinand (Baijeri)

text: Joosef Ferdinand Leopold (s. 28. lokakuuta 1692 – 6. helmikuuta 1699) oli Baijerin vaaliruhtinaan Maksimilian II Emanuelin ja tämän ensimmäisen vaimon Maria Antonia Itävaltalaisen poika.


title: Joosef Ferdinand (Baijeri)

text: Prinssi Joosef Ferdinand syntyi Wienissä 28. lokakuuta 1692. Hänen äitinsä oli Pyhän saksalais-roomalaisen keisarikunnan keisari Leopold I:n tytär. Näin ollen hänen isoisoisänsä oli Espanjan kuningas Filip IV ja hänen isoenonsa oli Espanjan Kaarle II.


title: Joosef Ferdinand (Baijeri)

text: Hänen äitinsä kuoli pian hänen syntymänsä jälkeen ja hänet jätettiin isoisänsä keisari Leopold I:n hoiviin, sillä hänen isänsä toimi Brysselissä Espanjan Alankomaiden maaherrana maaliskuusta 1692 lähtien.


title: Joosef Ferdinand (Baijeri)

text: Joosef Ferdinand oli ensimmäisen Espanjan Habsburgin kuninkaan Filip I:n jälkeläinen ja omasi näin vaateen Espanjan perimykselle Kaarle II:n ollessa lapseton. Hän oli yksi kuudesta Espanjan valtaistuimen vaatijista. Baijerin vaade sai kannatusta erityisesti saksalaisten aatelisten keskuudessa.


title: Joosef Ferdinand (Baijeri)

text: Joosef Ferdinand kuitenkin kuoli 6-vuotiaana helmikuussa 1699 jättäen Espanjan perimyksen taas auki.


title: Journal of Economic Literature

text: Journal of Economic Literature (JEL) on vertaisarvioitu taloustieteellinen aikakauskirja, jota julkaisee American Economic Association. JEL ilmestyy neljä kertaa vuodessa ja sisältää pääasiassa katsausartikkeleita viimeaikaiseen taloustieteelliseen kirjallisuuteen. JEL:in ensimmäinen numero ilmestyi vuonna 1969 ja nykyisin se on yksi arvostetuimpia ja viitatuimpia taloustieteen tiedejulkaisuja.


title: Journal of Economic Literature

text: Yleisesti käytetyt JEL-luokituskoodit (engl. JEL classification codes), joilla taloustieteelliset tutkimukset on tapana luokitella, saivat alkunsa tässä aikakauskirjassa.


title: Svala Björgvinsdóttir

text: Svala Björgvinsdóttir (s. 8. helmikuuta 1977 Reykjavik, Islanti), tunnettu myös pelkillä nimillä Svala, Svala Björgvins, tai Kali on islantilainen laulaja. Hän edusti Islantia kappaleella "Paper" vuoden 2017 Eurovision laulukilpailussa.


title: Svala Björgvinsdóttir

text: Svala on islantilaisen laulajan Björgvin Halldórssonin tytär. Hän aloitti laulamisen ja levyttämisen hyvin varhaisessa iässä. Svalan ensimmäinen hittiykkönen Islannissa ilmestyi hänen ollessa 9-vuotias, kun hän lauloi jouludueton "Fyrir Jólin" isänsä kanssa. Hänen toinen joululaulunsa "Ég hlakka svo til" oli myös hittiykkönen Islannissa. Hänet tunnettiinkin Islannissa hyvin hänen joululauluistaan.


title: Svala Björgvinsdóttir

text: Vuonna 2017 Svala osallistui "Söngvakeppnin 2017" -kilpailuun kappaleella "Paper" ja voitti sen 11. maaliskuuta 2017 pidetyssä finaalissa, sekä pääsi näin edustamaan Islantia vuoden 2017 Eurovision laulukilpailussa.


title: Anssi Sovijärvi

text: Anssi Raimo Antero Sovijärvi (s. 6. lokakuuta 1945 Helsinki) on suomalainen lääkäri ja Helsingin yliopiston kliinisen fysiologian emeritusprofessori.


title: Anssi Sovijärvi

text: Sovijärvi opiskeli lääketiedettä Helsingin yliopistossa ja väitteli tohtoriksi vuonna 1973. Hänet nimitettiin vuonna 1976 kliinisen fysiologian dosentiksi ja vuonna 1994 oppiaineen ensimmäiseksi professoriksi; hän jäi eläkkeelle vuonna 2013. Hän on myös työskennellyt lääkärinä Helsingin yliopistollisessa keskussairaalassa vuodesta 1974 lähtien. Hänen erityisalojaan ovat kliininen hengitys- ja rasitusfysiologia, hengitysäänitutkimukset, keuhkosairauksien funktiodiagnostiikka ja funktionaalinen kuvantaminen. Hän on toimittanut oppikirjat "Kliininen fysiologia" (1994) ja "Kliininen fysiologia ja isotooppilääketiede" (2003) sekä julkaissut yli 500 tieteellistä artikkelia.


title: Anssi Sovijärvi

text: Anssi Sovijärven isä oli fonetiikan professori Antti Sovijärvi.


title: Kitkan viisas

text: Kitkan viisas -nimitystä käytetään Koillismaan ylänköalueen järvistä pyydetyistä muikuista, joiden erityisominaisuutena on pehmeä ruoto. Kitkan viisas-muikku on lisätty vuonna 2013 komission asetuksella niiden tuotteiden joukkoon, joilla on suojattu alkuperänimitys (SAN).


title: Kitkan viisas

text: Alueen arktisten olosuhteiden ja vesistöjen vähäravinteisuuden takia Kitkan viisas on useimpia muita makean veden muikkukantoja huomattavasti pienempi, noin 8 cm pituinen ja 4-5 gramman painoinen. Pienen koon takia Kitkan viisaan ruoto ei kovetu vaan se säilyy pehmeänä.


title: Kitkan viisas

text: Kuusamolaismuikusta on myös julkaistu tietokonepeli Kitkan Legendat. Pelissä tutustutaan Kitkan viisaan elinympäristöön. Peli on strateginen kalastuspeli, jossa tavoitteena on hankkia elanto kalastamalla. Peliä ovat olleet kehittämässä myös ammattikalastajat.


title: The Witcher (pelisarja)

text: The Witcher on puolalaisen CD Projekt REDin toimintaroolipelisarja.


title: The Witcher (pelisarja)

text: Sarja perustuu puolalaisen fantasiakirjailija Andrzej Sapkowskin Noituri-kirjoihin. Sarjan päähenkilö on "Geralt of Rivia".


title: The Witcher (pelisarja)

text: Sarjan pelit ovat myyneet yhteensä yli 25 miljoonaa kappaletta vuoden 2016 loppuun mennessä.


title: The Witcher (pelisarja)

text: Sarjassa on seuraavat osat:


title: The Witcher (pelisarja)

text: Sarjaan on julkaistu myös "spin-off" pelit:


title: Fusedmarc

text: Fusedmarc on vuonna 2004 perustettu liettualainen yhtye. Yhtyeen muodostavat laulaja Viktorija Ivanovskaja ("Cilia"), moni-instrumentalisti Denisas Zujevas ("Vakx") ja visuaalinen suunnittelija Stasys Žakas ("Syrtha"). Se edusti Liettuaa vuoden 2017 Eurovision laulukilpailussa kappaleella "Rain of Revolution".


title: Lord Kitchener Wants You

text: Lord Kitchener Wants You () on nimitys ensimmäisen maailmansodan aikaiselle brittiläiselle värväysjulisteelle, joka on lajinsa kuuluisimpia varsinkin siihen kohdistuneen runsaan jäljittelyn ansiosta. Julisteessa sotaministeri, lordi Herbert Kitchener osoittaa katsojaa sormellaan vaatien häntä liittymään armeijaan. Juliste toimi innoittajana eri maissa käytetyille vastaaville värväysjulisteille, kuten tunnetulle yhdysvaltalaiselle ”I Want You” -julisteelle, jossa esiintyy Setä Samuli.


title: Lord Kitchener Wants You

text:
Kyseessä oli alun perin "London Opinion" -lehden 5. syyskuuta 1914 ilmestyneen numeron kansikuva, jonka suunnitteli kuvittaja Alfred Leete. Ensimmäisen maailmansodan puhkeamisesta oli tuolloin kulunut kuukausi ja Ison-Britannian sotaministeriksi kutsuttu sotamarsalkka Herbert Kitchener nautti suurta kansansuosiota. Alkuperäisessä kansikuvassa Kitchenerin kuvan alapuolella oli teksti: ”Your Country Needs You” ("Maasi tarvitsee sinua"). Tehokkaasta kuvasta painettiin yksityisillä varoilla julisteita, joissa teksti oli vaihtunut muotoon ”Wants You” ("Haluaa sinut"). Julistetta painettiin ensimmäisen maailmansodan aikana noin 10 000 kappaletta, mikä oli varsin vähän siihen verrattuna, että valtion virallisia sotapropagandajulisteita lasketaan painetun yhteensä yli viisi miljoonaa kappaletta. Juliste ei sota-aikana ollut kovinkaan näkyvästi esillä julkisilla paikoilla. Sen maine on ilmeisesti syntynyt vasta jälkeenpäin. Vastoin laajalle levinnyttä käsitystä Leeten alkuperäisen kuvan ”Your Country Needs You” -tekstiä ei ilmeisesti käytetty painetuissa Kitchener-julisteissa lainkaan.
Valtio painatti huomattavasti suuremman määrän toista lordi Kitchenerin kuvalla varustettua värväysjulistetta, joka sisälsi pitkän ja vähemmän iskevän lainauksen hänen puheestaan. Mielikuvituksettomamman sisältönsä vuoksi tämä virallinen juliste on jo kauan sitten unohdettu, kun taas Leeten kuvasta on myöhemmin tullut Isossa-Britanniassa yksi koko ensimmäisen maailmansodan tunnetuimmista symboleista. Leeten kuvassa Kitchenerin hahmo näyttää tuijottavan painostavasti suoraan katsojaan, kun taas virallisessa julisteessa käytetyssä valokuvassa hänen selvästi näkyvä karsastuksensa ehkäisi saman vaikutelman.


title: Lord Kitchener Wants You

text: Julisteesta tiedetään vain kolme nykypäiviin säilynyttä kappaletta. Yksi niistä myytiin vuonna 2014 huutokaupassa 27 540 punnan ennätyshintaan.


title: Lord Kitchener Wants You

text: Leeten Kitchener-juliste toimi innoittajana yhdysvaltalaisen James Montgomery Flaggin suunnittelemalle julisteelle, jossa Yhdysvaltain kansallishenkilöitymä Setä Samuli osoittaa samalla tavalla sormellaan katsojaa ja mukana on teksti ”I Want You for the U.S. Army” ("Haluan sinut Yhdysvaltain armeijaan"). Myös Flaggin juliste oli alkujaan lehden kansikuva, joka ilmestyi "Leslie's Weeklyssä" 6. heinäkuuta 1916. Yhdysvaltojen liityttyä maailmansotaan tätä julistetta painettiin yli neljä miljoonaa kappaletta vuosina 1917–1918. Julistetta käytettiin uudelleen toisen maailmansodan aikana.


title: Lord Kitchener Wants You

text: Venäjän sisällissodassa molemmat osapuolet käyttivät värväysjulisteita, jotka jäljittelivät Leeten ja Flaggin julisteiden sisältöä.


title: Lord Kitchener Wants You

text: Myös Ison-Britannian armeija on vielä nykyaikanakin käyttänyt ajanmukaistettuja versioita alkuperäisestä julisteesta, joissa Kitchener on korvattu jollain muulla hahmolla. Se on ollut myös suosittu parodioiden kohde.


title: EMUI

text: EMUI (Emotion UI) on Huawein kehittämä graafinen käyttöliittymä, jota se käyttää omissa Android-laitteissaan. Se muistuttaa tyyliltään Applen iOS:ää. Emotion UI:ssa (EMUI 4.9 ja vanhemmat) ei ole erillistä sovellusvalikkoa, vaan kaikki sovellukset ovat iOS:n tavoin aloitusnäytöllä, jossa niitä voi laittaa kansioihin. Uudessa EMUI 5.0 ja uudemmissa erillinen sovellusvalikko on käytettävissä. Emotion UI on suunniteltu kiinalaisten kuluttajien ehdoilla, joten sen käyttölogiikka eroaa muista yleisimmistä Android-versioista. Emotion UI sisältää paljon esiasennettuja sovelluksia ja sen on havaittu sammuttavan VPN-ohjelmistot sekä Google Chromen incognito-välilehdet laitteen mennessä lepotilaan.


title: Spirit of the Night

text: Spirit of the Night on sanmarinolaisen laulajan Valentina Monettan ja yhdysvaltalaisen Jimmie Wilsonin esittämä kappale, jolla he edustivat San Marinoa vuoden 2017 Euroviisuissa.


title: Spirit of the Night

text: Kappale kilpaili Euroviisujen toisessa semifinaalissa 11. toukokuuta 2017, jossa se sai vain yhden pisteen, jäi viimeiselle sijalle eikä näin päässyt finaaliin.


title: Puruveden muikku

text: Puruveden muikku -nimitystä käytetään Saimaan koillisosassa sijaitsevan Puruveden järvialtaasta pyydetystä muikusta (Coregonus albula). Muihin muikkuihin verrattuna se on väritykseltään selkeästi hopeisempi. Puruveden muikulla on Euroopan unionin suojattu maantieteellinen merkintä (SMM) nimisuoja.


title: Puruveden muikku

text: Puruvesi on veden laadultaan erinomaisen puhdas- ja kirkasvetinen nuottaruoho-tyypin järvi. Muikun ravintonaan käyttämä plankton viihtyy hyvien valo-olosuhteiden vuoksi syvemmällä kuin muualla. Muikut ovat syönnöksellä suurimman osan vuotta syvemmällä kuin keskimäärin muualla, josta johtuen muikku on normaalia muikkua D-vitamiinipitoisempi ja pehmytruotoisempi.


title: Mirka Viitala

text: Mirka Viitala (s. 23. lokakuuta 1975 Kuusamo) on suomalainen pianisti. Viitala on monipuolinen muusikko, jonka laaja ohjelmisto ulottuu barokkimusiikista aikamme säveltäjien tuotantoon. Hän on esiintynyt orkesterin solistina, kamarimuusikkona sekä sooloresitaalein Suomessa, Euroopassa sekä Yhdysvalloissa. Viitala on opiskellut Sibelius-Akatemiassa mm. Matti Raekallion ja Ralf Gothonin oppilaana sekä Amsterdamin Sweelinck-konservatoriossa Jan Wijnin oppilaana. Viitala on tallentanut soolopianomusiikkia YLElle vuodesta 2000.


title: S.C. Dynamo

text:
SC Dynamo (lyh. SCD) on 1984 perustettu helsinkiläinen salibandyn erikoisseura. Alussa seuran toiminnassa oli mukana myös kaukalopallo sekä jalkapallo, jotka kuitenkin jäivät vuosien varrella pois.
Perustajina olivat Timo Arola, Tuomo Alsio ja Harri Kivi. Aluksi seura osallistui sählyn Pääkaupunkiseudun firmaliigaan vuodesta 1984 ja myöhemmin myös vuonna 1986 perustetun SSBL:n järjestämiin turnauksiin ja sarjoihin.


title: S.C. Dynamo

text:
SC Dynamo pelasi kuusi kautta 1.divisioonassa, kunnes nousi kaudelle 1992-93 SM-sarjaan. Siellä sijoitus heti ensimmäisellä kaudella oli 5. seuran jäätyä vain kolme pistettä playoff-paikasta.
Seurassa ovat pelanneet perustajien lisäksi mm. Reima Palenius, Kai Ahlstedt, Petri Huttunen, Mika Sandell, Mika "Amu" Ahonen, Lasse Takala ja Jari Nissinen.
Vuonna 1993 joukkue vaihtoi nimensä VFT:ksi (joka oli myöhemmin liigan huippujoukkueita), jonka jälkeen osa pelaajista lopetti ja osa siirtyi muihin joukkueisiin. (MySSy-90, Team Botby, Viikingit).


title: S.C. Dynamo

text:
Muutaman välivuoden jälkeen, kaudelle 1996-97 SC Dynamo keräsi vanhat pelurit kasaan, muutamin uusin vahvistuksin ja aloitti taas pelitoimintansa 6.divisioonasta.
Yhden kierroksen sarjan jälkeen Dynamon sijoitus oli kolmas ja seura nousi 5.divisioonaan. Siellä hurjan kauden jälkeen (ei yhtään tappiota) seura nousi suoraan 4.divisioonaan. Dynamo oli lohkonsa kakkonen
nousten suoraan kaudeksi 1999-2000 3.divisioonaan. Joukkueiden taso oli siellä jo sen verran kova ja Dynamo putosi takaisin 4.divisioonaan. Lohkosta nousi jopa 3 joukkuetta 2.divisioonaan (kaksi karsinnan kautta)


title: S.C. Dynamo

text:
Muutamat pelaajat lopettivat tai vaihtoivat seuraa. SC Dynamo putosi vielä 5.divisioonaan ja kausi 2004-05 oli siellä neljäs perättäinen.
Joukkue palasi jälleen 4.divisioonaan kaudelle 2005-06, mutta taso osoittautui taas liian kovaksi, joten 9.sija tiesi jälleen putoamista 5.divisioonaan kaudelle 2006-07.
Kaudet 2007-09 menivät myös 5. divisioonassa, kunnes Dynamo voitti jälleen lohkonsa ja nousi 4. divisioonaan kaudelle 2009-10. Paikkaa ei kuitenkaan käytetty ja SCD jatkoi taivaltaan vitosessa. Kausi jäi seuran viimeiseksi ja pelaajat siirtyivät muihin seuroihin.


title: S.C. Dynamo

text: SC Dynamo osallistui myös ikämiesten SM-sarjoihin vuodesta 1996 ja saavutti M40-sarjassa pronssia.Numeroitu plaketti annetaan, kun pelaaja on pelannut 10 kautta Dynamossa


title: S.C. Dynamo

text: Salibandy-Dynamo nro:


title: S.C. Dynamo

text: Pelaajat, jotka ovat esiintyneet myös maajoukkueessa


title: S.C. Dynamo

text: * Petri Huttunen


title: S.C. Dynamo

text: * Mika Sandell


title: S.C. Dynamo

text: * Pasi Vänttinen


title: S.C. Dynamo

text: Sekä valmentajana Mika Ahonen


title: S.C. Dynamo

text: Joukkueen peliasu on punavalkoinen paita, mustat shortsit ja valkoiset sukat. Varapaidan väri on oranssi


title: Joakim With Steen

text: Joakim With Steen (s. 26. kesäkuuta 1989 Steinkjer, Norja), tunnettu myös taiteilijanimellään JOWST, on norjalainen DJ, tuottaja ja lauluntekijä. Hän voitti "Melodi Grand Prix 2017" -kilpailun kappaleella "Grab the Moment" yhdessä Aleksander Walmannin kanssa ja pääsi näin edustamaan Norjaa vuoden 2017 Eurovision laulukilpailussa Kiovassa, Ukrainassa.


title: Kohti Tuhoa

text: Kohti Tuhoa helsinkiläinen hardcore punk -yhtye. Siihen kuuluvat laulaja Helena, kitaristi Ville, basisti Aleksi sekä rumpali Markus. Yhtyeen jäsenet ovat vaikuttaneet myös yhtyeissä Speedtrap, Perikato, Maailmanloppu sekä Kylmä sota. Soundin Mikko Meriläinen on kuvaillut yhtyettä poikkeuksellisen voimakastulkintaiseksi.


title: Kohti Tuhoa

text: Yhtye solmi levytyssopimuksen Svart Recordsin kanssa vuonna 2014, ja esikois-EP "Kohti Tuhoa" julkaistiin huhtikuussa 2014. Esikoisalbumi "Rutiinin orja" julkaistiin Suomessa 23. lokakuuta 2015. Albumi julkaistiin myös Yhdysvalloissa.


title: Real Sitio de San Ildefonso

text: Real Sitio de San Ildefonso on kunta Segovian maakunnassa Espanjassa. Kunnan asukasluku on 5352 (1.1.2016).


title: Real Sitio de San Ildefonso

text: Kunnassa on neljä asutustaajamaa: San Ildefonso (La Granja), Riofrío, Valsaín ja La Pradera de Navalhorno.


title: Real Sitio de San Ildefonso

text: Real Sitio de San Ildefonsossa sijaitsevat Espanjan kuningashuoneelle kuuluvat palatsit: "Palacio Real de Riofrío" sekä "Palacio Real de La Granja".


title: Aleksander Walmann

text: Aleksander Walmann Åsgården (s. 12. tammikuuta 1986 Porsgrunn, Norja), tunnettu myös pelkällä nimellä Aleksander Walmann, on norjalainen laulaja ja lauluntekijä. Hän voitti "Melodi Grand Prix 2017" -kilpailun (Kilpailu, jossa valittiin Norjan vuoden 2017 euroviisudustaja ja -kappale) kappaleella "Grab the Moment" yhdessä JOWSTin kanssa ja tuli näin edustamaan Norjaa vuoden 2017 Eurovision laulukilpailussa Kiovassa, Ukrainassa.


title: Hachinohe

text: Hachinohe () on Japanin kaupunki Honshūn saaren pohjoisosassa Tōhokun alueella Aomorin prefektuurissa. Se sijaitsee Tyynenmeren rannikon tasankoalueella prefektuurin pääkaupungin Aomorin kaakkoispuolella. Kaupungissa on 234 033 asukasta (vuonna 2016) ja sen pinta-ala on 305,54 neliökilometriä. Hachinohe nimitettiin yhdeksi Japanin ydinkaupungeista vuoden 2017 alussa.


title: Hachinohe

text: Hachinohen kaupunki perustettiin vuonna 1929, kun Hachinohen kauppala, kaksi muuta kauppalaa ja yksi kylä liitettiin toisiinsa. Kaupungissa on merkittävä teollisuussatama, kalastussatama ja kauppasatama, ja se tunnetaankin yhtenä Tōhokun tärkeimmistä kalastus- ja teollisuuskaupungeista.


title: Kohti tuhoa (EP)

text: Kohti tuhoa on saman nimisen hardcore punk -yhtyeen eponyymi EP-levy, joka julkaistiin 25. huhtikuuta 2014 levymerkillä Svart Records. Sen ensimmäinen 500:n kappaleen painos myi loppuun julkaisua seuranneena syksynä. Keväällä 2015 EP:stä otettiin 300:n kopion uusintapainos kirkkaalla vinyylillä.


title: Jimmie Wilson

text: Jimmie Wilson on yhdysvaltalainen laulaja ja musikaalinäyttelijä. Hän edusti San Marinoa yhdessä sanmarinolaisen laulajan Valentina Monettan kanssa vuoden 2017 Eurovision laulukilpailussa Kiovassa, Ukrainassa. Heidän edustuskappaleensa oli nimeltään "Spirit of the Night".


title: Jimmie Wilson

text: Wilson osallistui kahdesti Puolan "Must Be The Music" -kykykilpailun versiossa vuodessa 2012 ja 2015. Hän putosi semifinaalissa kahdesti. Wilson opiskeli näyttelemistä Hollywoodissa, ja näytteli sitten Michael Jacksonin tuottamassa "Sisterella"-musikaalissa. Hän muutti myöhemmin Saksaan esittäkseen Barack Obamaa "Hope! – Das Obama Musical" -nimisessä musikaalissa.


title: Jimmie Wilson

text: 12. maaliskuuta 2017 ilmoitettiin, että hän ja Valentina Monetta edustavat San Marinoa vuoden 2017 Euroviisuissa kappaleella ”Spirit of the Night”. He jäivät kappaleella toisessa semifinaalissa viimeiseksi saatuaan vain yhden pisteen.


title: Flame is Burning

text: Flame is Burning on venäläisen laulajan Julija Samoilovan esittämä kappale, jolla hänen oli tarkoitus edustaa Venäjää vuoden 2017 Euroviisuissa.


title: Julija Samoilova

text: Julija Olegovna Samoilova () (s. 7. huhtikuuta 1989 Uhta, Venäjän SFNT), tunnettu myös pelkällä nimellä Julija Samoilova on venäläinen laulaja. Hänen oli tarkoitus edustaa Venäjää kappaleella "Flame is Burning" vuoden 2017 Eurovision laulukilpailussa Kiovassa, Ukrainassa. Venäjä ilmoitti kuitenkin että, jos Samoilovaa ei päästettäisi Ukrainaan vuoden 2017 Euroviisuihin, tulisi hän edustamaan Venäjää vuoden 2018 kisoissa. 29. tammikuuta hänet vahvistettiinkin Venäjän vuoden 2018 euroviisuedustajaksi. Hänen edustuskappaleensa on nimeltään "I Won’t Break".


title: Julija Samoilova

text: Samoilova tuli toiseksi "Faktor A" -kilpailun (Venäjän versio X-Factorista) 3. tuotantokaudella. Lapsena hän alkoi menettää jalkojensa toiminnon ja joutuu käyttämään pyörätuolia. Samoilova oli myös osana vuoden 2014 talviparalympialaisten avajaisseremoniaa.


title: Julija Samoilova

text: 22. maaliskuuta 2017 Ukraina ilmoitti asettaneensa Samoilovan kolmeksi vuodeksi maahantulokieltoon epäiltynä Krimin niemimaalla käymisestä rajarikollisesti jonkin muun kuin Ukrainan tasavallan valvonnassa olevan raja-aseman kautta. Toinen Ukrainassa oleva ajatus on se, että Julija Samoilovan sallittaisiinkin osallistua laulukilpailuihin Kiovassa, mikäli hän sitoutuisi siihen, että hän ei anna myönteistä kannanottoa Krimin niemimaan palautumisesta Ukrainalta Venäjälle. 13. huhtikuuta ilmoitettiin kuitenkin, että Venäjä ei osallistu vuoden 2017 Euroviisuihin.


title: Rutiinin orja

text: Rutiinin orja on Kohti Tuhoa -yhtyeen esikoisalbumi, joka julkaistiin 23. lokakuuta 2015 levymerkillä Svart Records. Albumista julkaistiin rajoitettu 500:n kappaleen vinyylipainos 13. marraskuuta 2015. Albumi ilmestyi myös Yhdysvalloissa, jossa sen julkaisi Southern Lord.


title: Rutiinin orja

text: Albumi sai erinomaisen vastaanoton. Soundin Antti Luukkanen antoi sille täydet viisi tähteä, piti sitä ensisijaisesti musiikillisena taidonnäytteenä. Hän sanoi albumin olevan kaikessa kaoottisuudessaan ja mahdottomuudessaan virheettömän tiukka, ja hehkutti erityisesti laulaja Helenan uskottavaa paniikkihuutoa. The Quietus -sivuston Kinza Shenn ei pitänyt albumista ja kuvaili sitä alkuun ahdistavaksi, mutta piti sitä muutaman kuuntelukerran jälkeen voimaannuttavana kokemuksena, joka herätti arvioijassa kysymyksen ”what the fuck just happened?”. Drowned in Soundin Nina Keen antoi albumille arvosanan 8, ja piti sitä niin ikään puhdistavana kuuntelukokemuksena, ja sanoi albumin pysyvän lyhykäisyydessään erinomaisesti kasassa.


title: Monterotondo Marittimo

text: Monterotondo Marittimo on kunta Italiassa Toscanan alueella olevassa Grosseton maakunnassa.


title: Monterotondo Marittimo

text: Kaupungin keskiaikainen keskusta kapeine kujineen on rakennettu kartion muotoisen kukkulan päälle. Keskiajalla aluetta suojaamaan rakennettiin linna Rocca degli Alberti. Nykyään se on raunioitunut. Kunta kuuluu mineraalipitoisten Colline Metalliferen vuorien alueeseen, jossa on metalleja kuten kuparia ja hopeaa. Näitä seudun mineraaleja ovat jo etruskit aikoinaan hyödyntäneet. Monterotondo Marittimo on yksi seitsemästä maakunnan kunnasta, joka kuuluu kaivostoiminnasta kertovaan Parco Tecnologico Archeologico delle colline metallifere Grossetanen arkeologiseen teknologiapuistoon. Alueella on myös geotermistä lämpöä. Alueella on myös Lago Boraciferon järvi.


title: TUL Cup 1988

text: TUL Cup 1988 oli 50. Työväen Urheiluliiton jalkapallomestaruuskilpailu. Kuuden joukkueen lopputurnaus järjestettiin Raumalla Äijänsuon jalkapallohallissa 19.–20. maaliskuuta 1988. Alkulohkojen ottelut pelattiin 2×30 minuutin pituisina.


title: Hans-Erwin Königsmann

text: Hans-Erwin Königsmann (s. 18. tammikuuta 1950) on saksalainen entinen jalkapalloilija ja jalkapallovalmentaja, joka on 1970-luvun puolivälistä lähtien vaikuttanut Suomessa.


title: Hans-Erwin Königsmann

text: Länsi-Saksassa syntynyt Königsmann pelasi kaudella 1974–1975 2. Bundesligan Rot-Weiß Oberhausenin joukkueessa. Vuotta myöhemmin hän muutti suomalaisen puolisonsa kanssa Raumalle ja siirtyi II divisioonassa pelanneeseen Rauman Palloon. Vuonna 1978 Königsmann edusti SM-sarjassa pelannutta helsinkiläistä Kiffeniä. Lopetettuaan pelaajauransa Rauman Pallossa vuonna 1989, Königsmann valmensi 1990–2000-luvuilla pitkään Pallo-Iiron erijoukkueita vuoteen 2006 saakka. Seuran edustusjoukkue pelasi hänen johdollaan useita kausia Suomen toiseksi korkeimmalla sarjatasolla Ykkösessä.


title: David Lloyd (insinööri)

text: David Lloyd on brittiläinen Ferrarin Formula 1 -tallin insinööri. Lloyd on työskennellyt Ferrarin testitiimin insinöörinä vuodesta 2003 lähtien. Vuonna 2007 hän nousi tallin kilpailujohtajaksi, korvaten tehtävässään Nigel Stepneyn. Aiemmin Lloyd työskenteli BAR:lla vuonna 2000 Ricardo Zontan ja 2001–2002 Olivier Panisin kisainsinöörinä.


title: Bishōjo-peli

text: Bishōjo-peli (, , "gal game") on treffisimulaattorin lajityyppi, joka keskittyy kanssakäymiseen viehättävien naisten kanssa.


title: Bishōjo-peli

text: "Bishōjo" tarkoittaa sananmukaisesti viehättävää naista. Vastaavasti "bishounen" tarkoittaa viehättävää miestä.


title: Bishōjo-peli

text: Lajityyppi koostuu pitkälti visual novel ja seikkailupelien tyypeistä.


title: Tarvajärvi

text: Tarvajärvi on suomalainen sukunimi, joka on muun muassa seuraavilla henkilöillä:


title: Pikkutoko

text: Pikkutoko ("Lophoceros camurus") on sarvinokkien heimoon kuuluva lintu. Sitä tavataan seuraavissa Afrikan maissa: Angola, Benin, Kamerun, Keski-Afrikan tasavalta, Kongo, Kongon demokraattinen tasavalta, Norsunluurannikko, Päiväntasaajan Guinea, Gabon, Ghana, Guinea, Liberia, Nigeria, Sierra Leone, Etelä-Sudan, Sudan ja Uganda.


title: Pikkutoko

text: Kannan suuruutta ei ole määritetty, mutta sen on ilmoitettu olevan laajalle levinnyt ja paikallisesti runsas. Kanta on vakaa.


title: Pikkutoko

text: Lajin pääasiallisia elinalueita ovat kosteat metsät sekä sisävedet ja eri tyyppiset suot


title: Johann Friedrich Oberlin

text: Johann Friedrich Oberlin (1740–1826) oli elsassilainen pappi ja filantrooppi. Vuonna 1767 hän tuli papiksi Steinthahlin Waldersbachiin. Kouluja, säästökassoja ja yleishyödyllisiä yhdistyksiä perustamalla sekä maanviljelystä ja käsiteollisuutta edistämällä Oberlin muutamassa vuosikymmenessä onnistui selvästikin parantamaan köyhän ja villin väestön oloja. Hän oli yksi pikkulastenkoulun kehittäjistä: hän perusti jo 1770-luvulla kaksi koulua pienille lapsille


title: Sean Toomey

text: Sean Toomey (s. 27. kesäkuuta 1965 St. Paul, Minnesota, Yhdysvallat) on yhdysvaltalainen, uransa päättänyt jääkiekkoilija, pelipaikaltaan keskushyökkääjä. Minnesota North Stars varasi Toomeyn 7. kierroksella vuonna 1983, mutta NHL-pelejä Toomey pelasi vain yhden. Kaikkiaan Toomey pelasi kaksi kautta Minnesota North Starsin organisaatiossa ennen suuntaamistaan Eurooppaan.


title: Sean Toomey

text:
Toomey pelasi High School sarjaa Cretin-Derham High Schoolissa, kotikaupungissaan St. Paulissa ennen kuin pääsi pelaamaan ja opiskelemaan kotiosavaltionsa Minnesotan yliopistoon. Opiskelupaikan valintaan saattoi vaikuttaa myös kesän 1983 NHL-varaus, jossa Minnesota North Stars varasi hänet 7. kierroksella. Yliopistokiekkoilun parissa kului tavanomaiset neljä vuotta, vaikkakin kausikohtaiset ottelumäärät jäivät keskimäärin 36 otteluun kaudessa. Viimeisen kauden aikana Toomey siirtyi pelaamaan miesten sarjoihin saaden vyölleen myös sen ainoaksi jääneen NHL-ottelunsa. Sen lisäksi hän pelasi 13 ottelua IHL-liigan Indianapolisin joukkueessa. Seuraava kausi kului myöskin farmiliigoissa. AHL:n Baltimoressa pelejä kertyi 49 ja IHL:n Kalamazoossa 23.
Kaudeksi 1988–1989 Toomey tuli pelaamaan Porin Ässiin. Ässien riveissä Toomey pelasi 34 ottelua ja teki niissä 14 maalia ja antoi 13 maalisyöttöä. Jäähyllä Toomey istui vain 18 minuuttia. Toomey oli joukkueen 6. paras pistemies kyseisellä kaudella.
Yhden SM-liigassa pelatun kauden jälkeen Toomey suuntasi kuitenkin Ruotsiin, toiseksi korkeimman sarjatason Nybro IF:aan. 32 ottelussa tehdyt 15 maalia ja 36 pistettä eivät kuitenkaan joukkuetta auttaneet, vaan seuraavaksi kaudeksi Nybro putosi kolmannelle sarjatasolle. Toomey jatkoi joukkueessa myös 2. divisioonassa tehden 32 ottelussa 24 maalia ja 41 pistettä. Tämä jäi Toomeyn viimeiseksi kaudeksi ja hän palasi takaisin Yhdysvaltoihin.


title: Amnesia (täsmennyssivu)

text: Amnesia voi tarkoittaa jotain seuraavista:


title: Murphy Troy

text: Murphy Troy (s. 31. toukokuuta 1989 St. Louis) on yhdysvaltalainen lentopalloilija. Hän voitti joukkueensa kanssa olympiaprossia kesäolympialaisissa 2016. Seura tasolla hän edustaa vuodesta 2016 lähtien Venäjän Superliigassa pelaavaa Lokomotiv Novosibirskiä. Uransa hän aloitti Kaliforniassa, yliopisto joukkue USC Trojansissa.


title: Peter Aerts

text: Peter Aerts (s. 25. lokakuuta 1970 Eindhoven) on hollantilainen potkunyrkkeilijä. Hän on kolminkertainen K-1 mestari, jota pidetään potkunyrkkeilyssä yhtenä parhaimpana raskaansarjan ottelijana yhdessä Ernesto Hoostin, Remy Bonjaskyn, Andy Hugin, Mirko Filipovićin ja Semmy Schiltin kanssa.


title: Kovács

text: Kovács tai Kovacs on muun muassa seuraavien henkilöiden sukunimi:


title: Michel Rolle

text: Michel Rolle () oli ranskalainen matemaatikko. Hänet tunnetaan differentiaalilaskentaan liittyvästä Rollen lauseesta. Rolle toimi Ranskan tiedeakatemian palkattuna jäsenenä, tutkimusaloinaan geometria ja algebra. Hän julkaisi tutkimuksensa lähinnä artikkelimuodossa akatemian "Mémoires"-aikakausjulkaisuissa. Algebrasta Rolle kirjoitti myös kaksi kirjaa.


title: Michel Rolle

text: Rolle julkaisi nimeään kantavan lauseen 1691. Sen mukaan suljetulla välillä formula_1 jatkuvan ja avoimella välillä formula_2 derivoituvan funktion derivaatta saa arvon formula_3 jossain avoimen välin formula_2 pisteessä formula_5, mikäli funktio saa saman arvon suljetun välin formula_1 päätepisteissä formula_7 ja formula_8.


title: Ammatti-instituutti Iisakki

text: Ammatti-instituutti Iisakki on ammatillinen oppilaitos ja osa SASKY koulutuskuntayhtymää. Oppilaitoksella on yksiköt Hämeenkyrön Pappilanmetsässä ja Osaralla sekä Parkanossa. Oppilaitokseen haetaan pääsääntöisesti yhteishaussa, myös suorahaku oppilaitokseen on mahdollista.


title: Ammatti-instituutti Iisakki

text: Ammatti-instituutti Iisakki on toisen asteen oppilaitos, jossa voi suorittaa ammatillisia perustutkintoja seuraavilla aloilla:


title: Musicinfo

text: Musicinfo on musiikin digitaaliseen jakeluun ja musiikkidatan aggregointiin keskittyvä yritys. Yritys perustettiin vuonna 2012 ja se sijaitsee Jyväskylässä. Vuonna 2013 yritys voitti San Fransiscossa järjestetyssä kansainvälisesti arvostetussa SF MusicTech Summit -tapahtumassa Notable Startup -palkinnon ja suomalaisen Kasvu Open -kilpailun. Jyväskylän kaupunki palkitsi Musicinfon "Growth to Shanghai" - kansainvälistymisstipendillä kesäkuussa 2017.


title: AMD Am29000

text: AMD Am29000 (lyh. 29k) on AMD:n 32-bittinen RISC suoritin- ja mikrokontrollerisarja. Suoritin on julkaistu vuonna 1988.


title: AMD Am29000

text: Suorittimessa on sulautettujen järjestelmien kannalta hyödyllisiä ominaisuuksia ja se on eräässä vaiheessa ollut suosituin RISC-suoritin ("the most popular RISC processor").


title: AMD Am29000

text: Suoritin on kehitetty Berkeley RISC -arkkitehtuurista, josta kehittyivät myös SPARC ja Intel i960.


title: AMD Am29000

text: Ensimmäisessä mallissa oli muistinhallintayksikkö (MMU), mutta erillinen matematiikkasuoritin Am29027.


title: Oleskelulupa

text: Oleskelulupa on valtion viranomaisen tekemä päätös siitä, että henkilö, joka ei ole kyseisen valtion kansalainen, saa tulla kyseisen valtion alueelle ja oleskella siellä muuten kuin väliaikaisesti.


title: Oleskelulupa

text: Suomen ulkomaalaislain 3 §:n mukaan oleskeluluvalla tarkoitetaan ulkomaalaiselle muuta kuin matkailua tai siihen verrattavaa lyhytaikaista oleskelua varten myönnettävää lupaa toistuvasti saapua maahan ja oleskella maassa.


title: Oleskelulupa

text: Oleskelulupaan voi liittyä lupa myös työn tekemiseen (työlupa) tai elinkeinon harjoittamiseen.


title: Oleskelulupa

text: Oleskelulupa on joko määräaikainen tai pysyvä. Määräaikainen oleskelulupa myönnetään tilapäisluonteista (tilapäinen oleskelulupa) tai jatkuvaluonteista (jatkuva oleskelulupa) maassa oleskelua varten. Lupaviranomainen ratkaisee maassa oleskelun tarkoituksen ottaen huomioon ulkomaalaisen antamat tiedot maahantulonsa tarkoituksesta. Pysyvä oleskelulupa on voimassa toistaiseksi. Pysyvään oleskelulupaan rinnastetaan voimassaoloajaltaan myös pitkään oleskelleen kolmannen maan kansalaisen EU-oleskelulupa.


title: Oleskelulupa

text: Lyhytaikaseen vierailuun myönnetään viisumi.


title: Främling

text: Främling on ruotsalainen iskelmä vuodelta 1983. Sen sävelsi Lasse Holm ja sanoitti Monica Forsberg. Kuusitoistavuotias Carola Häggkvist esitti sen Melodifestivalen-kilpailussa 1983 ja siitä tuli hänen läpimurtonsa. Sävelteos voitti kyseisen kilpailun: se sai 88 pistettä. Samana vuonna Münchenissä pidetyssä Eurovision laulukilpailussa "Främling" sijoittui kolmanneksi. Se sai täydet 12 pistettä Norjalta ja Saksalta.


title: Främling

text: Carola levytti "Främlingistä" myös saksan-, hollannin- ja englanninkieliset versiot "Fremder", "Je ogen hebben geen geheimen" ja "Love isn't Love". Kappaleesta tehtiin myös suomenkielinen versio, "Muukalainen", jonka tulkitsi Meiju Suvas. Finn Evensen kirjoitti kappaleeseen humoristisen norjankielisen tekstin nimeltään "Strømling".


title: Främling

text: "Främling" alkaa noin kahdeksan sekuntia kestävällä introlla, jonka melodia vastaa kertosäettä. Ensimmäisessä säkeistössä laulun minä-kertoja asettaa muukalaiselle kysymyksiä ja pyyntöjä: "Främling, vad döljer du för mig I dina mörka ögon" ja edelleen "En främling, så känner jag för dig Jag ber dig, låt mig få veta". Silta-osiossa kiinnostus kohoaa "Vem vill du vara". Kertosäkeessä minä-kertoja rinnastaa muukalaisen kätkemän salaisuuden Mona Lisan hymyyn: "Som Mona Lisa har sitt leende Så gömmer också du en hemlighet". Hän haluaa myös, että muukalainen tekee aloitteen: "Ta första stegen och visa mig vägen i kväll", ja uskoo rakkauden etenevän "Sen blir vår kärlek aldrig främmande igen". Kertosäkeen ja toisen säkeistön väliin on sijoitettu intron toistava kahdeksansekuntinen välisoitto. Toinen säkeistö on huomattavasti ensimmäistä lyhyempi ja siitä edetään sillan kautta kertosäkeeseen. "Främling" päättyy ilman loppuhäivytystä.


title: Propionyylikoentsyymi-A-karboksylaasi

text: Propionyylikoentsyymi-A-karboksylaasi eli propionyyli-KoA-karboksylaasi on ligaaseihin kuuluva entsyymi. Entsyymi katalysoi propionyylikoentsyymi-A:n karboksyloitumista, jolloin tuotteeksi muodostuu (S)-metyylimalonyylikoentsyymi-A:ta eli D-metyylimalonyylikoentsyymi-A:ta. Entsyymi on tärkeä eräiden aminohappojen ja rasvahappojen aineenvaihdunnasa ja polyketidien biosynteesissä. Propionyylikoentsyymi-A-karboksylaasin EC-numero on EC 6.4.1.3 ja entsyymiä esiintyy niin esi- kuin aitotumaisissakin eliöissä.


title: Propionyylikoentsyymi-A-karboksylaasi

text: Propionyylikoentsyymi-A-karboksylaasi on molekyylimassaltaan hyvin suurikokoinen entsyymi. Esimerkiksi ihmisen entsyymi on massaltaan noin 750 kDa. Rakenteeltaan propionyylikoentsyymi-A-karboksylaasi on dodekameeri, joka koostuu kuudesta α-alayksiköstä ja kuudesta β-alayksiköstä. Entsyymin β-yksiköt muodostavat onton sylinterimäisen rakenteen ja jokainen α-alayksiköistä on sitoutunut yhteen β-alayksikköön sylinterin reunalle. Toimiakseen propionyylikoentsyymi-A-karboksylaasi vaatii koentsyymikseen biotiinia ja magnesiumioneja.


title: Propionyylikoentsyymi-A-karboksylaasi

text: Entsyymiä esiintyy solujen mitokondrioissa. Propionyylikoentsyymi-A-karboksylaasin α-alayksikössä tapahtuu biotiinin karboksyloiminen. Alayksikkö sitoutuu ATP-molekyylin ja magnesiumionien muodostamaan kompleksiin ja hydrolysoi ATP:n ADP:ksi. Tässä reaktiossa vapautuvan energian avulla entsyymi katalysoi biotiinin ja vetykarbonaatti-ionin välistä reaktiota, jossa muodostuu karboksibiotiini. Eräs kantajaproteiini siirtää katalyyttisesti aktiivisen koentsyymin β-alayksikölle. Propionyylikoentsyymi-A-karboksylaasin β-alayksiköt katalysoivat karboksyyliryhmän siirtoa karboksibiotiinilta propionyylikoentsyymi-A:lle. Mekanismin osana on karbanionin muodostuminen propionyylikoentsyymi-A:sta.


title: Propionyylikoentsyymi-A-karboksylaasi

text: Propionyylikoentsyymi-A-karboksylaasin puutteellinen toiminta on autosomeissa resessiivisesti periytyvä sairaus. Tämä johtaa propionyylikoentsyymi-A:n kertymiseen ihmisen elimistöön ja sitä kautta propionihappoasidemiaan. Vastasyntyneille lapsille tämä tila voi olla hengenvaarallinen.


title: Huittisten ammatti- ja yrittäjäopisto

text: Huittisten ammatti- ja yrittäjäopisto on toisen asteen ammatillinen oppilaitos, jolla on toimipisteet Huittisissa ja Kokemäellä. Oppilaitos kuuluu SASKY koulutuskuntayhtymään. Oppilaitoksen koulutusaloja ovat luonnontieteiden ala, luonnonvara- ja ympäristöala, tekniikan ja liikenteen ala sekä yhteiskuntatieteiden, liiketalouden ja hallinnon ala. Oppilaitokseen haetaan yhteishaussa, myös suorahaku oppilaitokseen on mahdollista.


title: Huittisten ammatti- ja yrittäjäopisto

text: Huittisten yksikössä koulutetaan merkonomeja ja datanomeja. Kokemäen yksikössä voi opiskella eläintenhoitajaksi, maaseutuyrittäjäksi, putkiasentajaksi tai puutarhuriksi.


title: Huittisten ammatti- ja yrittäjäopisto

text: Kokemäellä sijaitseva Karimaan puutarha on osa ammatti- ja yrittäjäopiston puutarha-alan opetusta.


title: Bahrain-Merida

text: Bahrain–Merida Pro Cycling Team (UCI-tunnus TBM) on bahrainilainen maantiepyöräilyn ammattilaistalli, joka osallistuu korkeimpaan UCI World Tour -kilpailusarjaan. Talli perustettiin vuonna 2017.


title: Luettelo Suomen virallisen musiikki-DVD-listan ykkösistä vuonna 2017

text: Tämä on luettelo Suomen virallisen listan musiikki-DVD-myynnin ensimmäistä sijaa hallussaan pitäneistä musiikki-DVD:stä vuonna 2017.


title: Blood (Franz Ferdinandin albumi)

text: Blood (tunnetaan myös nimellä Blood: Franz Ferdinand) on skotlantilaisen indie-rockyhtye Franz Ferdinandin remix-albumi, joka julkaistiin 1. kesäkuuta 2009. Se sisältää dub-versioita kaikista albumin "" kappaleista, lukuun ottamatta kappaleita ”Bite Hard”, ”Lucid Dreams” ja ”Katherine Kiss Me”.


title: Blood (Franz Ferdinandin albumi)

text: Kaikki kappaleet ovat yhtyeen jäsenten tekemiä, paitsi ”Be Afraid”, jonka on kirjoittanut Franz Ferdinand ja Philipp Plessman.


title: Moses Laken C-124-onnettomuus

text: Moses Laken C-124-onnettomuus tapahtui lähellä Moses Laken kaupunkia Washingtonin osavaltiossa 20. joulukuuta 1952, kun Yhdysvaltain ilmavoimien Douglas C-124 Globemaster II oli nousemassa ilmaan. Koneen vasen siipi osui maahan, minkä seurauksena kone hajosi ja syttyi tuleen. Koneen 115 matkustajasta ja miehistön jäsenestä 87 kuoli.


title: Moses Laken C-124-onnettomuus

text: Lento oli osa operaatiota, jossa kuljetettiin Korean sodan veteraaneja jouluksi kotiin.


title: Dan Carey

text: Daniel De Mussenden ”Dan” Carey (s. 24. joulukuuta 1969 Lontoo, Iso-Britannia) on brittiläinen musiikkialalla toimiva tuottaja, sanoittaja ja remixaaja. Hän on työskennellyt muun muassa CSS:n, Bat for Lashesin, Franz Ferdinandin ja Sian kanssa.


title: Dan Carey

text: Vuonna 2014 hän sai kaksi Mercury Prize-ehdokkuutta työstään albumeissa "Everybody Down" ja "First Mind".


title: MonsterVerse

text: MonsterVerse on yhdysvaltalainen multimediasarja ja jaettu universumi, joka keskittyy hirviöihin kuten Godzillaan ja King Kongiin. Elokuvien levityksestä vastaa Warner Bros. yhteistyössä Tōhōn kanssa ("Godzilla"-elokuvien osalta) ja tuotannosta Legendary Entertainment. MonsterVersen ensimmäinen elokuva on "Godzilla" (2014), "Godzilla"-elokuvien uudelleenkäynnistys, ja toinen elokuva "" (2017), "King Kong" -elokuvien uudelleenkäynnistys. Seuraavina elokuvina tulevat ilmestymään "" (2019) ja "Godzilla vs. Kong" (2020).


title: MonsterVerse

text: Legendary Entertainment vahvisti heinäkuussa 2014 San Diego Comic-Con International -tapahtumassa, että se oli ostanut Tōhōlta oikeudet Mothraan, Rodaniin ja King Ghidorahiin. Syyskuussa 2015 Legendary julkisti, että elokuvan "" kehitystyö siirtyisi Universal Studiosilta Warner Brosin vastulle, minkä seurauksena alettiin spekuloida, että Godzilla ja King Kong tulisivat esiintymään samassa elokuvassa.


title: MonsterVerse

text: Lokakuussa 2015 Legendary julkisti suunnitelmansa saada Godzilla ja King Kong esiintymään elokuvassa "Godzilla vs. Kong", joka saisi ensi-iltansa vuonna 2020. Legendaryn suunnitelmana on luoda jaettu elokuvauiversumi, joka keskittyy Monarchiin (vuoden 2014 "Godzilla"-elokuvassa esiintyneeseen hallituksen järjestöön) ja että se "tuo Godzillan ja Legendaryn King Kongin samaan ekosysteemiin muiden jättimäisten superolentojen kanssa, sekä klassisten että uusien". Vaikka Legendaryn yhteistyö Universalin kanssa muissa elokuvissa jatkuu yhä, se jatkaa yhä yhteistyötään Warner Brosin kanssa elokuvauniversumin suhteen. Myöhemmin lokakuun aikana julkistettiin, että "Kong: Pääkallosaari" tulee sisältämään viitteitä Monarchiin.


title: MonsterVerse

text: Toukokuussa 2016 Warner Bros. julkisti, että "Godzilla vs. Kong" saisi ensi-iltansa 29. toukokuuta 2020 ja ilmoittivat elokuvan "Godzilla: King of the Monsters" (joissain maissa "Godzilla II: King of the Monsters") uudeksi ensi-illaksi 22. maaliskuuta 2019, ensi-illan ollessa aiemmin suunniteltuna kesäkuulle 2018. Ensi-iltaa muutettiin myöhemmin uudelleen ja uudeksi päiväksi ilmoitettiin 31. toukokuuta 2019. Lokakuussa 2016 Legendary julkisti, että "King of the Monsters" tultaisiin kuvaamaan sen emoyhtiö Wandan omistamassa Qingdao Movie Metropolis -laitoksessa Kiinassa, "Pacific Rim – Kapinan" ohella. Saman kuukauden aikan paljastettiin, että Legendary aikoi koota käsikirjoittajien huonetta Godzilla-Kong -elokuvauniversuminsa toteuttamiseksi, Alex Garcian valvoessa projektia.


title: MonsterVerse

text: Tammikuun 2017 alussa Legendary Entertainmentin perustaja Thomas Tullin raportoitiin eronneen yhtiöstä, mutta olevan yhä mukana elokuvauniversumin tuotannossa. Samalla elokuvauniversumin viralliseksi nimeksi paljastettiin MonsterVerse. Maaliskuussa 2017 Legendary paljasti koonneensa käsikirjoittajien huoneen kehittämään MonsterVersea, Terry Rossion (joka oli myös laatimassa yhtä TriStarin "Godzilla"-elokuvan ensimmäisistä käsikirjoitusluonnoksista) johtaessa tiimiä, johon kuuluvat Patrick McKay, J. D. Payne, Lindsey Beer, Cat Vasko, T. S. Nowlin, Jack Paglen ja J. Michael Straczynski.


title: Ei mikään naurun asia

text: Ei mikään naurun asia () on vuonna 1986 ilmestynyt omaelämäkerrallinen romaani, jossa yhdysvaltalainen kirjailija Joseph Heller ja hänen ystävänsä, taiteilija Speed Vogel kertovat vuorotellen omasta näkökulmastaan Hellerin sairastumisesta ja sairaudesta toipumisesta. Teos ilmestyi suomeksi vuonna 1989 Liisa Ryömän suomentamana ja WSOY:n kustantamana. Suomennos on lyhennetty ruotsinkielisen laitoksen mukaan.


title: Ei mikään naurun asia

text: Joseph Heller hakeutui sairaalaan vuoden 1981 joulukuussa vakavien nielemiseen ja lihaksien hallintaan liittyvien oireiden vuoksi. Hänellä todettiin Guillain–Barrén oireyhtymä, joka on vakava hermostosairaus. Samaan aikaan hänellä oli menossa avioeroprosessi, ja hän oli muuttanut omaan asuntoon New Yorkissa. Speed Vogel saa luottamustehtävän asettua asumaan Hellerin asuntoon ja vastaamaan tämän postiin Hellerin käsialalla. Heller ja Vogel kertovat kirjassa vuorotellen sairaudesta ja siitä toipumisesta.


title: Ei mikään naurun asia

text: Heller kertoo myös vakavia asioita kuoleman pelosta sairauden alkuvaiheessa. Enimmäkseen hän tuntuu sairaudessaankin olevan oma vitsaileva itsensä, ja hänestä ovat enemmän huolissaan ne, jotka käyvät häntä katsomassa. Tähän joukkoon kuuluu myös useita julkisuuden henkilöitä kuten Mario Puzo, Dustin Hoffman, Mel Brooks ja Kinky Friedman.


title: Mäntän seudun koulutuskeskus

text: Mäntän seudun koulutuskeskus (MSKK) on toisen asteen ammatillinen oppilaitos, joka kuuluu SASKY koulutuskuntayhtymään. Oppilaitos antaa koulutusta matkailu-, ravitsemis- ja talousalalla, sosiaali-, terveys- ja liikunta-alalla, tekniikan ja liikenteen alalla, yhteiskuntatieteiden, liiketalouden ja hallinnon alalla sekä luonnontieteiden alalla. Oppilaitokseen haetaan yhteishaussa, myös suorahaku oppilaitokseen on mahdollinen.


title: Megalampris

text: Megalampris keyesi on sukupuuttoon kuollut kiiltolahna myöhäisen oligoseenin Uusi-Seelannista noin 26 miljoonaa vuotta sitten. Sen löysivät uudelleen Otago Yliopiston tiimi Otekaike Kalkkikivestä Pohjois-Otagonista. Sen mahtavat jäänteet, enimmäkseen kaudaalinen luuranko, ovat esillä Otago Museumissa, Dunedin, Uusi-Seelanti. Vertailut elävien "Lampris"-lajien luurankojen kanssa viittaavat siihen, että se oli ollut elossa noin neljä metriä pitkä.


title: Kristian Kostov

text: Kristian Kostov ( ja ) (s. 15. maaliskuuta 2000 Moskova, Venäjä) on bulgarialais-venäläinen laulaja, lauluntekijä ja näyttelijä. Hän edusti Bulgariaa kappaleella "Beautiful Mess" vuoden 2017 Eurovision laulukilpailussa sijoittuen toiseksi. Kostov oli finalisti Venäjän "The Voice Kids" -kilpailussa ja tuli toiseksi "X Factor Bulgarian" 4. tuotantokaudella.


title: Kristian Kostov

text: Kostov syntyi Moskovassa bulgarialaiselle isälle ja kazakstanilaiselle äidille.


title: Kristian Kostov

text: Kostov osallistui Venäjän "Golos Deti" (Venäjän versio The Voice Kidsistä) -kilpailun ensimmäiselle tuotantokaudelle, jossa hänen ohjaajana toimi Dima Bilan ja hän ylsi finaaliin asti.


title: Kristian Kostov

text: Menestyksensä jälkeen Venäjällä, Kristian päätti Bulgarian matkallansa koe-esiintyä X-Factor Bulgaria -kilpailussa, sillä hän on alkuperältään bulgarialainen. Hän pääsi kilpailun finaaliin asti mutta tuli toiseksi kilpailun voittaneelle Christiana Louizulle.


title: Kristian Kostov

text: 7. lokakuuta 2016 Virginia Records julkaisi hänen debyyttisinglensä "Ne si za menin". Kappale oli Venci Vencin sanoittama ja Ray Hedgesin, Nigel Butlerin ja Isaac Evansin säveltämä.


title: Kristian Kostov

text: 13. maaliskuuta 2017 ilmoitettiin että Kristian Kostov tulisi edustamaan Bulgariaa kappaleella "Beautiful Mess" vuoden 2017 Eurovision laulukilpailussa. Kostov sijoittui kilpailussa toiseksi.


title: Sergei Portugalov

text: Sergei Portugalov (, s. 17. marraskuuta 1950) on venäläinen lääkäri ja Venäjän yleisurheilun dopingohjelman pääarkkitehti.


title: Sergei Portugalov

text: Urheilun kansainvälinen vetoomustuomioistuin CAS asetti Portugalovin elinikäiseen toimintakieltoon maaliskuussa 2017. Portugalov toimi Venäjän yleisurheiluliiton konsulttina. Maailman antidopingtoimisto WADA totesi vuonna 2015 julkaistussa raportissaan Portugalovin toimittaneen dopingia venäläisille yleisurheilijoille.


title: Sergei Portugalov

text: Brittilehti The Times päätyi omissa tutkimuksissaan johtopäätökseen, että Portugalov oli luonut järjestelmällisen dopingohjelman Venäjän uintiin vuodesta 2009 lähtien.


title: Sergei Portugalov

text: Suomessa Portugalov vaikutti 1990-luvun puolivälissä maastohiihdossa. Hän oli yksi henkilöistä, jotka olivat luomassa Suomeen immunologista projektia ja farmakologista ohjelmaa, mikä myöhemmin osoittautui dopingohjelmaksi.


title: Toyota Gazoo Racing

text: Toyota Gazoo Racing on Tommi Mäkisen johtama Toyotan tehdastalli rallin maailmanmestaruussarjassa. Tallin kilpa-autot valmistetaan ja kehitetään Suomessa Puuppolan ralliautotehtaassa. Suurin osa tallin henkilökunnasta on suomalaisia ja tallin kilpakuljettajina toimivat suomalainen Jari-Matti Latvala, pohjoisirlantilainen Kris Meeke sekä virolainen Ott Tänak. Aiemmin tallissa ajoivat suomalaiset Juho Hänninen ja Esapekka Lappi.


title: Toyota Gazoo Racing

text: Toyota päätti palata Rallin MM-sarjaan 17 vuoden tauon jälkeen kaudeksi 2017. Tallipääliköksi valittiin rallin nelinkertainen maailmanmestari Tommi Mäkinen. Mäkisen johdolla talli alkoi kehittämään WRC-luokan ralliautoa Puuppolassa vuonna 2015. Tallin kuljettajiksi kaavailtiin aluksi Hännistä ja Esapekka Lappia. Volkswagenin vetäydyttyä Rallin MM-sarjasta toiseksi kilpakuljettajaksi valittiin Latvala ja kolmanneksi kuljettajaksi Lappi.


title: Toyota Gazoo Racing

text: Kaudella 2019 Esapekka Lapin korvaa pohjois-irlantilainen Kris Meeke.


title: Cryo Interactive

text: Cryo Interactive oli ranskalainen videopelien kehittäjä ja julkaisija, joka virallisesti on perustettu vuonna 1992. Aiemmin epävirallisesti oli olemassa kehittäjäryhmä nimellä "Cryo".


title: Cryo Interactive

text: Yhtiöllä oli myös tytäryhtiö nimellä Cryo Networks.


title: Cryo Interactive

text: Vuonna 2002 yhtiö ajautui konkurssiin ja suurimman osan siitä hankki DreamCatcher Interactive.


title: Cryo Interactive

text: Vuonna 2008 Microïds hankki Cryo Interactiven brändit ja oikeudet. Vuonna 2009 Anuman Interactive osti "Microïds" -yhtiön.


title: Cryo Interactive

text: Yhtiön tunnetuimpia pelejä ovat:


title: Elina Suomela-Härmä

text: Elina Suomela-Härmä (s. 30. marraskuuta 1946 Helsinki) on suomalainen romanisti ja Helsingin yliopiston professori emerita.


title: Elina Suomela-Härmä

text: Suomela-Härmä valmistui filosofian kandidaatiksi 1970, filosofian lisensiaatiksi 1973 ja väitteli filosofian tohtoriksi Helsingin yliopistosta romaanisen filologian alalta 1981 tutkimuksella "Les structures narratives dans le Roman de Renart".


title: Elina Suomela-Härmä

text: Suomela-Härmä on ollut Helsingin yliopistossa romaanisen filologian vt. lehtori ja vt. assistentti 1972–1981, assistentti 1981–1986, dosentti 1984–1998; lehtori 1987–1992 ja italialaisen filologian professori 1998–2014. Hän on ollut Suomen Akatemian nuorempi tutkija 1985–1987 ja varttunut tutkija 2006–2007, Tampereen yliopiston ranskan kielen apulaisprofessori ja professori 1992–1998. Hän on ollut Pariisin III yliopiston suomen kielen ja kulttuurin vieraileva apulaisprofessori 1988–1991 ja Pariisin VII yliopiston ranskan keskiajan kirjallisuuden ja kielen apulaisprofessori 1994–1996.


title: Liisa Tiittula

text: Liisa Maria Tiittula (s. 28. lokakuuta 1950 Tampere) on suomalainen käännöstieteilijä, kielitieteilijä ja Helsingin yliopiston saksan kielen professori.


title: Liisa Tiittula

text: Liisa Tiittula on nelilapsisen perheen ainoa tyttö ja syntyperäinen tamperelainen. Tampereelta Tiittulan perhe muutti Helsinkiin, missä Liisa Tiittula kävi koulunsa ja kirjoitti ylioppilaaksi Pohjois-Haagan yhteiskoulusta vuonna 1969. Saman vuoden syksyllä Tiittula aloitti kauppatieteen opinnot Helsingin kauppakorkeakoulussa (nykyisin Aalto-yliopiston kauppakorkeakoulu). Hän opiskeli pääaineinaan suomea ja saksaa. Valantehneen kielenkääntäjän tutkinnon (nykyisin auktorisoitu kääntäjä) kieliparissa saksa–suomi hän suoritti vuonna 1974 ja valmistui kauppatieteiden maisteriksi vuonna 1975. Tiittula jatkoi opintojaan Helsingin yliopistossa, josta hän valmistui humanististen tieteiden kandidaatiksi 1978, filosofian maisteriksi 1984 ja filosofian lisensiaatiksi 1985 yleisen kielitieteen alalta. Hän on väitellyt filosofian tohtoriksi kielitieteestä Akademie der Wissenschaftenissa Berliinissä 1990.


title: Liisa Tiittula

text: Liisa Tiittula on työskennellyt saksan kielen assistenttina, lehtorina ja vt. apulaisprofessorina sekä soveltavan kielitieteen, erityisesti talouselämän viestinnän yliassistenttina 1975‒1995 Helsingin kauppakorkeakoulussa. Tiittula on ollut Suomen Akatemian tutkija 1990‒1991, varttunut tutkija 1998‒1999 ja 2005‒2006. Tampereen yliopiston UTACAS-tutkijakollegiumissa hän on ollut tutkijana vuosina 2003‒2004. Vuodesta 1992 Liisa Tiittula on ollut soveltavan kielitieteen dosentti Helsingin kauppakorkeakoulussa ja vuodesta 1994 Tampereen yliopistossa saksan kielen ja kulttuurin dosentti (erityisalana kulttuurienvälinen viestintä).


title: Liisa Tiittula

text: Liisa Tiittula on työskennellyt saksan kielen professorina Tampereen yliopistossa vuosina 1995–2010, missä hänen opetusalanaan oli kääntämisen teoria ja käytäntö. Tiittula on jatkanut professorin uraansa Helsingin yliopistossa saksan kääntämisen professorina vuodesta 2010 lähtien. Lisäksi Tiittula on työskennellyt vierailevana käännöstieteen professorina Grazin yliopistossa Itävallassa (saks. Karl-Franzens-Universität Graz).


title: Liisa Tiittula

text: Tiittula on tehnyt pitkäaikaisesti yhteistyötä Mannheimissa Saksassa sijaitsevan tutkijoiden kanssa ja osallistunut useisiin IDS:n tutkimusprojekteihin. . Kansainvälisissä tutkimus- ja opetustehtävissä Liisa Tiittula on toiminut myös esimerkiksi Bielefeldin ja Würzburgin yliopistoissa Saksassa.


title: Liisa Tiittula

text: Liisa Tiittulan tutkimusalueita ovat kaunokirjallisuuden kääntäminen, kirjoitustulkkaus, ohjelmatekstitys, multimodaalinen vuorovaikutus, puheen ja kirjoituksen suhde, talouselämän viestintä ja poliittiset televisiokeskustelut. Tutkimustyössä Tiittula korostaa tieteidenvälisyyttä ja yhteistyötä.


title: Liisa Tiittula

text: Liisa Tiittula on ollut Suomalaisen Tiedeakatemian jäsen vuodesta 2009.


title: Liisa Tiittula

text: Muita jäsenyyksiä:


title: Liisa Tiittula

text: Liisa Tiittulalle on myönnetty Suomen Valkoisen Ruusun I luokan ritarimerkki 6. joulukuuta 2016.


title: Corydoras revelatus

text: Corydoras revelatus on sukupuuttoon kuollut panssarimonnien laji joka tunnetaan yhdestä myöhäisen paleoseenin kerrostumissa Mais Gordo muodostumista Saltasta, Argentiinasta löydetystä näytteestä. Kerrostumien iänmääritykseen vedoten fossiilinen yksilö on noin 58,2–58,5 miljoonaa vuotta vanha.


title: Corydoras revelatus

text: Verrattuna moderneihin lajeihin, "C. revelatuksella" on lyhyt, suhteellisen pyöreä pää, ja melko alhaiset silmät. Vaikka laji on asema monnisten suvun sisällä on alustava ja ratkaisematta, sen anatomia vahvistaa että se kuuluu monnisten alaheimoon (Corydoradinae) ja osoittaa että panssarimonnit olivat jo eriäviä tai monipuolistuvia ennen paleoseenin loppua.


title: Díon arkeologinen museo

text: Díon arkeologinen museo (; myös "Dionin arkeologinen museo") on arkeologinen museo Díon kylässä Dío-Ólympoksen kunnassa Kreikassa. Se esittelee läheiseltä antiikin Dionin arkeologiselta alueelta sekä lähiseudulta löydettyä pääosin antiikin aikaista esineistöä.


title: Díon arkeologinen museo

text: Museo on perustettu vuonna 1983. Museorakennus on kaksikerroksinen ja sijaitsee Díon kylän eteläosassa vajaan kilometrin arkeologiselta alueelta lounaaseen.


title: Díon arkeologinen museo

text: Museon kokoelmiin kuuluu löytöjä Dionista sekä muualta Ólympos-vuoren lähistöltä ja Pierian alueelta. Museon kokoelmiin kuuluu löytöjä Dionin pyhäköistä, roomalaisesta kylpylästä ja muista rakennuksista sekä kaupungin hautausmailta klassiselta kaudelta roomalaiselle ja varhaiskristilliselle ajalle saakka. Esineisiin kuuluu muun muassa kulttikuvia ja muita veistoksia, hautakiviä, votiivilahjoja, rakennusten koristeosia, keramiikkaa, lattiamosaiikkeja, piirtokirjoituksia sekä rahoja ja jokapäiväisiä käyttöesineitä. Merkittäviin löytöihin lukeutuvat muun muassa Zeuksen, Afroditen ja Isiksen sekä Asklepioksen perheenjäsenten kulttikuvat, sekä niin kutsutusta Hydraulis-talosta löydetyt maailman vanhimmat tunnetut vesiurut.


title: Demeterin pyhäkkö (Dion)

text:
Demeterin pyhäkkö oli antiikin aikainen Demeter-jumalattarelle omistettu pyhäkkö Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Dionin Demeterin pyhäkkö on varhaisin tunnettu makedonialainen pyhäkkö ja yksi koko pohjoisen Kreikan vanhimpia Demeterille omistettu pyhäkköjä. Se sijaitsi jonkin verran Dionin kaupunginmuurin ulkopuolella kaupungin eteläpuolella pääkadun päässä. Pyhäkön paikalla on ollut historian kuluessa useita temppeleitä arkaaiselta kaudelta roomalaiselle kaudelle saakka. Varhaisin tunnettu pyhäkkö paikalla on ajoitettu 500-luvulle eaa. Se muistutti mykeneläisten palatsien megaron-huonetta. 300-luvun lopulla eaa. arkaaisen ajan rakennukset korvattiin Demeterille ja Korelle eli Persefonelle omistetuilla doorilaista tyyliä edustaneilla temppeleillä. Pyhäkkö säilyi käytössä 300-luvulle jaa. saakka.


title: Demeterin pyhäkkö (Dion)

text: Demeterin ja Koren kulttirakennusten lisäksi pyhäkköön kuului tiloja, jotka oli omistettu erilaisille hedelmällisyyskulteille, mukaan lukien Afrodite, Baubo sekä Kurotrofos (Kourotrofos). Pyhäkön merkitys väheni roomalaisella ajalla. Myös sen ala pieneni tuolloin, ja paikalla toimi muun muassa keramiikanpolttouuneja. Pyhäkön itäpuolella sijaitsivat Zeus Hypsistoksen pyhäkkö sekä Isiksen pyhäkkö.


title: Demeterin pyhäkkö (Dion)

text: Pyhäköstä löydetyt veistokset ovat Díon arkeologisessa museossa. Niihin kuuluvat muun muassa Demeterin ja Afroditen patsaiden päät, Afroditen patsaan torso sekä peplokseen pukeutuneen tytön patsaan torso.


title: Dionin kreikkalainen teatteri

text:
Dionin kreikkalainen teatteri ("Dionin hellenistinen teatteri") oli antiikin aikainen kreikkalaistyylinen teatterirakennus Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Teatteri rakennettiin hellenistisellä kaudella, todennäköisesti kuningas Filippos V:n aikana noin vuonna 221–179 eaa. Se rakennettiin varhaisemman, klassisella kaudella todennäköisesti kuningas Arkhelaoksen aikana rakennetun teatterin paikalle. Tämä varhaisempi teatteri oli paikka, jossa saattoi tapahtua muun muassa Euripideen "Bakkhanttien" ensiesitys. Teatterin käyttö lakkasi tai ainakin väheni vuoden 168 eaa. jälkeen. Lopullisesti se hylättiin kun lähelle rakennettiin niin kutsuttu Roomalainen teatteri.


title: Dionin kreikkalainen teatteri

text: Teatteri sijaitsi Dionin kaupunginmuurien ulkopuolella kaupungin eteläpuolella. Se oli rakennettu pienen luonnonkukkulan rinteeseen ja sen katsomo suuntautui koilliseen. Teatteri oli tyypillinen kreikkalainen puolikaarenmuotoinen teatteri, jonka keskellä oli pyöreä orkhestra. Orkhestran halkaisija on noin 26 metriä ja siinä oli maapohja. Näyttämörakennus eli skene ja sen proskenion oli tehty osittain marmorista ja edusti doorilaista tyyliä. Rakennuksen katsomo oli tehty tiilestä, ja se oli myöhemmin päällystetty marmorilla. Orkhestran alapuolella oli maanalainen käytävä, jota voitiin käyttää ktoonisten jumaluuksien nousuun orkhestran keskelle niin kutsuttuja ”Kharonin portaita” pitkin.


title: Dionin kreikkalainen teatteri

text: Teatterin paikansi W. M. Leake vuonna 1806 ja sen arkeologiset kaivaukset alkoivat vuonna 1970. Teatterin raunioiden päälle on rakennettu uudet, puiset katsomorakenteet, ja sitä käytetään erilaisiin esityksiin.


title: Dionin roomalainen kylpylä

text:
Dionin roomalainen kylpylä ("Suuret termit") oli antiikin aikainen roomalainen kylpylä ("thermai") Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Kylpylä rakennettiin roomalaisella kaudella 100-luvun jaa. lopulla. Se sijaitsi kaupungin eteläosassa forumin laidalla, juuri kaupunginmuurien sisäpuolella. Kylpylä oli rakennettu eteläisen kaupunginportin viereen Dionin pohjois-eteläsuuntaisen pääkadun ("Cardo Maximus") länsipuolelle. Rakennus tuhoutui maanjäristyksessä 200-luvun jaa. lopulla.


title: Dionin roomalainen kylpylä

text: Kylpylän keskiössä oli suuri atrium-piha. Sen ympärillä oli pukeutumistiloja, lämpimien ja kuumien kylpyjen huoneita, suuri marmorinen kylmän veden allas sekä hierontahuoneita. Rakennuskokonaisuudessa oli myös liiketiloja, työpajoja, pieni katettu odeion eli musiikkiteatteri musiikki-, pantomiimi- ja lausuntaesityksille, sekä suuret latriinit eli yleiset käymälät. Kylpylän alla oli hypokaustit kuuman ilman kuljettamiseksi sekä laaja vesijohto- ja viemäriverkosto. Koko rakennuksen pinta-ala on noin neliömetriä.


title: Dionin roomalainen kylpylä

text: Kylpylän pohjoissiipi oli omistettu parantajajumala Asklepioksen kultille, jolla oli terapeuttinen tarkoitus kylpyjen ohella. Kylpylästä on löydetty paitsi Asklepioksen ja tämän perheenjäsenten myös monien muiden jumalten, kuten Apollonin ja Dionysoksen, sekä nymfien patsaita. Lattiat oli koristeltu mosaiikeilla. Kylpylästä löydetyt patsaat ovat Díon arkeologisessa museossa.


title: Dionin roomalainen teatteri

text:
Dionin roomalainen teatteri oli antiikin aikainen roomalainen teatteri Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Roomalainen teatteri rakennettiin roomalaisella kaudella 100-luvulla jaa., todennäköisesti keisari Hadrianuksen aikana. Se korvasi tuolloin varhaisemman, hellenistisellä kaudella rakennetun niin kutsutun Kreikkalaisen teatterin, joka jäi tämän jälkeen käyttämättömäksi. Roomalaista teatteria muutettiin vielä 300-luvulla mahdollisesti maanjäristysvaurioiden korjaamiseksi tai käyttötarkoituksen muututtua.


title: Dionin roomalainen teatteri

text: Teatteri sijaitsi hellenistisen kauden teatterin kaakkoispuolella Dionin kaupunginmuurien ulkopuolella. Heti sen pohjoispuolella sijaitsi varhaisempi, Dionin tärkeimpiin kuulunut Zeus Olympioksen pyhäkkö. Teatteri oli edeltäjäänsä pienempi ja sen katsomo avautui itään. Orkhestran halkaisija oli noin 10,7 metriä ja katsomon halkaisija noin 16,5 metriä. Katsomo oli jaettu neljään sektoriin kolmella käytävällä ja siinä oli 24 penkkiriviä, joista vain muutama on jäljellä. Näyttämörakennus eli skene oli koristeltu marmorisilla veistoksilla, joista eräs tunnettu esitti Hermestä ja toinen rintapanssariin pukeutunutta keisaria.


title: Dionysoksen talo (Dion)

text: Dionysoksen talo ("Dionysoksen huvila") oli antiikin aikainen yksityistalo Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.


title: Dionysoksen talo (Dion)

text: Dionysoksen talo rakennettiin roomalaisella kaudella noin vuonna 200 jaa. Rakennus on saanut nimensä sen suurikokoisesta Dionysos-jumalaa esittävästä lattiamosaiikista. Rakennus tuhoutui mahdollisesti maanjäristyksen aiheuttamassa tulipalossa.


title: Dionysoksen talo (Dion)

text: Talo on yksi Dionin suurimpia ja vaikuttavimpia yksityistaloja. Rakennuksen keskiössä oli joonialaisin pylväin koristeltu peristyylipiha. Siitä oli pääsy muun muassa suureen ruokasaliin ("tablinum"). Talossa oli myös lukuisia pienempiä huoneita. Yhdessä tällaisessa huoneessa oli syvennys, jossa oli sarvea kädessä pitävän Dionysoksen patsas. Huone oli mahdollisesti Dionysoksen kulttikäytössä. Taloon kuului myös muun muassa pieni kylpylä sekä liiketiloja.


title: Dionysoksen talo (Dion)

text: Talo oli koristeltu jumalten, keisarillisen perheen jäsenten ja yksityishenkilöiden patsailla sekä lattiamosaiikeilla. Dionysos-mosaiikki koristi pitosalin lattiaa, ja esittää jumalan triumfikulkuetta, jossa tämä on alastomana meripantterien vetämissä vaunuissa. Jumalan toisessa kädessä on rhyton ja toisessa thyrsos-sauva. Dionysoksen vieressä on Silenos, ja panttereita ohjaavat merikentaurit. Muissa salin mosaiikeissa on muun muassa teatterinaamioita. Talon lukuisat muut lattiamosaiikit esittävät erilaisia geometrisiä kuvioita.


title: Dionysoksen talo (Dion)

text: Osa raunioista on nykyisin katettu. Dionysos-mosaiikki on siirretty Díon arkeologiseen museoon.


title: Hydraulis-talo

text:
Hydraulis-talo ("Hydraulis-sektori") on nimitys, jota käytetään eräästä antiikin aikaisesta yksityistalosta Dionin kaupungissa Kreikassa. Rakennuksen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Hydraulis-talo rakennettiin roomalaisella kaudella, alun perin 100- tai 200-luvulla jaa. Se on ollut käytössä vielä 300–400-luvuilla, koska siihen on tuolloin tehty muutoksia. Rakennuksen keskiössä oli peristyylipiha. Sen ympärillä oli suuri joukko muita huoneita, jotka oli ryhmitelty kahteen tasoon. Niitä yhdisti tiilinen portaikko. Pihan länsipuolella eli pääkadun puolella oli katettu pylväskäytävä.


title: Hydraulis-talo

text: Rakennus on saanut nimensä siitä, että sen raunioista on löydetty vanhimmat tunnetut vesiurut ("hydraulis"). Ne on ajoitettu ensimmäiselle vuosisadalle jaa. Urut oli tehty pronssista ja niiden korkeus oli 1,2 metriä ja leveys 0,7 metriä. Uruissa oli kaksi ryhmää eri pituisia urkupillejä: 24 pillin halkaisija oli noin 1,8 senttiä ja 16 pillin halkaisija noin 0,9 senttiä. Urut löytyivät rakennuskokonaisuuden itäosasta.


title: Hydraulis-talo

text: Lisäksi rakennuksesta on löydetty paljon muita pronssiesineitä, kuten astioita, lamppuja ja lääketieteellisiä instrumentteja. Ne, samoin kuin urut, on oletettavasti tuotu korjattavaksi rakennuksessa toimineeseen työpajaan. Urut ja muut löydökset ovat nykyisin Díon arkeologisessa museossa.


title: Hydraulis-talo

text: Rakennuksen koillispuolella sijaitsee niin kutsuttu Dionysoksen talo ja eteläpuolella Praetorium.


title: Isiksen pyhäkkö (Dion)

text: Isiksen pyhäkkö oli antiikin aikainen Isis-jumalattarelle omistettu pyhäkkö Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.


title: Isiksen pyhäkkö (Dion)

text: Pyhäkkö sijaitsi Dionin kaupunginmuurin kaakkoiskulman ulkopuolella, kaupungin itäpuolelta virranneen Bafyras-joen toisella puolella. Paikalla oli antiikin aikana pyhänä pidetty lähde. Pyhäkkö oli alun perin omistettu Afroditelle sekä synnytyksen suojelijalle Artemiille. Hellenistisellä ajalla 100-luvulla eaa. se omistettiin Isikselle, jonka kultti tuli Kreikkaan Egyptistä. Paikan vesistöt symbolisoivat todennäköisesti Niili-virtaa, ja se oli siksi sopiva paikka egyptiläiselle pyhäkölle. Paikalla vietettiin suurta Isiksen juhlaa aina keväisin ja syksyisin. Siihen kuului pyhiinvaeltajien yöpyminen pyhäkössä siinä toivossa, että Isis ilmestyisi heille unessa.


title: Isiksen pyhäkkö (Dion)

text: Pyhäkön rakennukset oli ryhmitelty keskuspihan ympärille. Pääsisäänkäynti oli itäsivulta. Toinen pienempi sisäänkäynti, jossa oli propylon-portti, oli pohjoissivulla. Pihan poikki kulki itäiseltä sisäänkäynniltä alkanut kivetty käytävä, joka kuvasi Niiliä. Pyhäkön keskellä sen länsilaidalla oli nelipylväinen Isis Lokhian temppeli alttareineen. Tämä Isis suojeli naisia synnytyksen jälkeen. Temppelin vieressä sen oikealla puolella oli pieni Afrodite Hypolympidian eli ”Olympoksen juuren Afroditen” temppeli, ja vasemmalla puolella pieni Isis Tykhen temppeli. Lisäksi pyhäkössä oli neljäs, todennäköisesti myös Afroditelle omistettu pieni temppeli.


title: Isiksen pyhäkkö (Dion)

text: Pyhäkössä oli lukuisia mainittujen jumalatarten kuvapatsaita. Kokonaisuuteen kuului marmorinen vesiallas, josta patsaat heijastuivat. Pyhäkössä oli myös kaksi marmorista Apis-härkäpatsasta sekä dionlaisten Julia Frugiane Alexandran kunniaksi pystyttämä suuri patsas. Rakennuksen pohjoissivulla oli stoa eli pylväshalli, joka toimi "enkoimeterionina" eli pyhiinvaeltajien yöpymispaikkana. Rakennuksen pylväät edustivat joonialaista tyyliä.


title: Isiksen pyhäkkö (Dion)

text: Nykyisin paikalla olevat rauniot ovat peräisin roomalaiselta ajalta 100-luvulta jaa., ja vanhempien rakennusvaiheiden rauniot ovat niiden alla. Pyhäkkö tuhoutui maanjäristyksessä ja tulvissa 300-luvulla jaa. Rauniot ovat suurelta osin vedessä, joka on peräisin samasta lähteestä, joka paikalla oli myös antiikin aikana.


title: Isiksen pyhäkkö (Dion)

text: Pyhäköstä löydetyt veistokset ovat Díon arkeologisessa museossa.


title: Ledan talo

text:
Ledan talo oli antiikin aikainen yksityistalo Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Ledan talo oli rakennettu roomalaisella kaudella noin 100- tai 200-luvulla jaa. Se sijaitsee juuri Dionin kaupunginmuurien sisäpuolella kaupungin kaakkoiskulmassa. Talo on saanut nimensä sieltä löydetystä pöytää tukeneesta veistoksesta, joka esittää Ledaa ja joutsenta. Rakennuksessa oli myös lukuisia muita vastaavantyyppisiä veistettyjä pöydänjalkoja. Heti talon länsipuolella sijaitsee niin kutsuttu Zosaksen talo.


title: Ledan talo

text: Talosta löydetyt veistokset ovat Díon arkeologisessa museossa. Raunioissa on esillä niiden kopioita.


title: Polygoni (Dion)

text:
Polygoni ("Polygonin muotoinen rakennus") on nimitys, jota käytetään eräästä antiikin aikaisesta rakennuksesta Dionin kaupungissa Kreikassa. Sen oletetaan toimineen kauppapaikkana. Rakennuksen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Polygonin muotoinen rakennus oli rakennettu roomalaisella kaudella 200-luvulla jaa. Se sijaitsi Dionin pohjois-eteläsuuntaisen pääkadun ("Cardo Maximus") ja itä-länsisuuntaisen pääkadun ("Decumanus Maximus") risteyksessä lähellä Praetoriumia. Rakennus oli ulkopuolelta pohjakaavaltaan suorakulmion muotoinen. Sen keskiössä oli rakennukselle nimen antanut 12-kulmainen, lähes pyöreä piha, jonka ympärille muut rakennuksen tilat oli sijoiteltu. Pihaa kiersi kauttaaltaan portiikki, josta oli pääsy näihin muihin huoneisiin. Pihan ja portiikin sekä etelä- että pohjoispuolella oli pitkulaiset etuhuoneet, joiden itä- ja länsipäät olivat apsiksen muotoisia. Pihan länsi- ja itäpuolella oli puolestaan eksedrat, joista ensin mainittu oli suorakulmainen ja viimeksi mainittu puolikaaren muotoinen. Etuhuoneiden ja eksedrojen välissä oli neljä paria pienempiä huoneita. Koko rakennuksen sisäänkäynti oli eteläsivulta etelänpuoleisen etuhuoneen kautta.


title: Polygoni (Dion)

text: Rakennuksen lattiat oli koristeltu mosaiikeilla. Eteläisen etuhuoneen mosaiikissa on kaksi paria painijoita sekä vanhempi mies, joka voidaan kampauksensa perusteella tunnistaa ammattimaiseksi urheilijaksi, todennäköisesti painijoiden valmentajaksi.


title: Polygoni (Dion)

text: Rakennuksen kokonaispinta-ala oli noin neliömetriä.


title: Praetorium (Dion)

text: Praetorium oli antiikin aikainen majatalo Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.


title: Praetorium (Dion)

text: Praetorium sijaitsi Dionin pohjois-eteläsuuntaisen pääkadun ("Cardo Maximus") ja itä-länsisuuntaisen pääkadun ("Decumanus Maximus") risteyksessä. Se tarjosi majoitusta sekä viranomaisille että tavallisille matkaajille. Majatalon sisäänkäynti oli eteläsivulta, jossa sisäänkäynnin vieressä kadun puolella oli kolme liiketilaa. Sisäänkäynti johti pihalle, jonka itäsivulla oli viisi makuuhuonetta ja länsisivulla ruokailutiloja. Rakennuskokonaisuuden länsisivulla "Cardo Maximuksen" puolella oli kaksi tavernaa. Majatalon ja tavernojen välissä oli tila eläimille.


title: Praetorium (Dion)

text: Praetoriumin lähellä kadun toisella puolella sijaitsi Polygoniksi kutsuttu rakennus.


title: Zeus Hypsistoksen pyhäkkö

text:
Zeus Hypsistoksen pyhäkkö oli antiikin aikainen Zeukselle omistettu pyhäkkö Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Pyhäkkö sijaitsi Dionin kaupunginmuurin kaakkoispuolella kaupunginmuurin ulkopuolella. Se koostui pihasta, jonka ympärillä oli pylväikkökäytävät ja useita huoneita. Pihan pohjoisosassa oli pieni Zeus Hypsistoksen eli ”Korkeimman Zeuksen” temppeli, josta on löydetty Zeuksen patsas sekä suuri marmorinen kotka. Ympärillä olleista huoneista on löydetty votiivilahjoiksi jätettyjä pylväitä, joiden päässä oli myös kotkat.


title: Zeus Hypsistoksen pyhäkkö

text: Pyhäkön raunioista on löydetty myös muun muassa Heran patsas. Rakennuksen lattiat oli koristeltu mosaiikeilla, joissa esiintyy muun muassa valkoinen härkä, kaksoiskirveitä sekä lintuja. Raunioista tehdyt veistoslöydöt ovat Díon arkeologisessa museossa.


title: Zeus Hypsistoksen pyhäkkö

text: Pyhäkön länsipuolella oli Demeterin pyhäkkö ja itäpuolella Isiksen pyhäkkö.


title: Zeus Olympioksen pyhäkkö

text:
Zeus Olympioksen pyhäkkö oli antiikin aikainen Zeukselle omistettu pyhäkkö Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Zeus Olympioksen eli ”Olymposvuoren Zeuksen” pyhäkkö sijaitsi kaupungin eteläpuolella. Paikka oli alun perin pyhä lehto, ja se kehittyi rakennetuksi pyhäköksi hellenistisellä kaudella 300-luvulla eaa. Aitolialaiset tuhosivat pyhäkön vuonna 219 eaa., mutta se rakennettiin uudelleen tämän jälkeen.


title: Zeus Olympioksen pyhäkkö

text: Pyhäkön pääalue oli suuri neliömäinen alue, jonka sivujen pituus oli noin 100 metriä. Sen itälaidalla oli suuri pylväikkö, jonka keskellä oli propylon-portti. Pylväikkö erotti neliömäisen alueen itäpuolella sijainneesta suuresta alttarista, jonka pituus oli noin 22 metriä. Alttarilla suoritettiin suuri hekatombiuhri eli sadan härän uhraaminen, mikä oli Zeuksen kultin keskeisin piirre paikalla. Alttarissa oli pronssiset renkaat, joihin uhrieläimet voitiin kiinnittää.


title: Zeus Olympioksen pyhäkkö

text: Pyhäkössä oli Makedonian kuninkaiden kullatut patsaat. Siellä oli myös muita kuninkaallisten lahjoittamia patsaita, kuten Aleksanteri Suuren Granikosjoen taistelun vuonna 334 eaa. jälkeen lahjoittamat taistelussa kaatuneiden 25 sotapäällikön patsaat. Pyhäköstä on löydetty stelejä eli kiviä, joihin on kirjoitettu muun muassa erilaisia säädöksiä sekä sopimuksia koskien liittolaisuuksia ja rajakiistojen sovittelua.


title: Zeus Olympioksen pyhäkkö

text: Roomalaisella kaudella heti pyhäkön eteläpuolelle rakennettiin niin kutsuttu Roomalainen teatteri.


title: Zosaksen talo

text:
Zosaksen talo oli antiikin aikainen yksityistalo Dionin kaupungissa Kreikassa. Sen rauniot sijaitsevat Dionin arkeologisella alueella nykyisen Díon kylän lähellä Dío-Ólympoksen kunnassa.
Zosaksen talo oli rakennettu roomalaisella kaudella noin 100- tai 200-luvulla jaa. Se sijaitsee juuri Dionin kaupunginmuurien sisäpuolella kaupungin kaakkoiskulmassa. Heti talon itäpuolella sijaitsee niin kutsuttu Ledan talo.


title: Zosaksen talo

text: Talo on koristeltu lukuisilla lattiamosaiikeilla, jotka esittävät geometrisiä kuvioita sekä lintuja. Talo on saanut nimensä siitä, että eräässä mosaiikissa on kirjoitus ΤΩ ΕΥΤΥΧΙ ΖΩΣΑ ("Tō eutykhi Zosa", ”Onnelliselle Zosakselle”). Talon mosaiikit ovat nykyisin Díon arkeologisessa museossa.


title: Ricky Burns

text: Ricky Burns (s. 13. huhtikuuta 1983 Bellshill, Skotlanti) on Englantilainen ylemmän kevytsarjan nyrkkeilijä. Ylemmässä kevytsarjassa Burns on pitänyt hallussaan WBA liiton mestaruusvyötä vuosina 2016 ja 2017 ennen häviöään Julius Indongolle. Aiemmin urallaan Burns on ollut ylemmässä höyhensarjassa WBO liiton mestari mutta menetti mestaruusvyön siirryttyään nyrkkeilemään kevytsarjaan. Kevytsarjassa Burns on voittanut WBO liiton mestaruuden. Kevytsarjasta Burns siirtyi vuonna 2016 ylempään kevytsarjaan jossa voitti WBA liiton mestaruuden.


title: Ricky Burns

text: Burns aloitti ammattinyrkkeilyn vuonna 2001. Vuonna 2006 Burns kärsi uransa ensimmäisen tappion otellessaan ylemmän höyhensarjan euroopan mestaruusottelussa jossa Alex Arthur löi hänet kaikin tuomariäänin kaksitoistaeräisen ottelun päätteeksi. Uransa toisen tappion Burns kärsi vuonna 2007 Carl Johannesonille. Vuonna 2010 Burnsista tuli ylemmän höyhensarjan WBO liiton metari hänen lyötyään Roman Martinezin kaikin tuomariäänin kaksitoistaeräisessä ottelussa. Burns puolusti mestaruutta kolmesti ennen siirtymistään kevytsarjaan jossa hän pääsi suoraan WBO liiton mestaruusotteluun Michael Katsidista vastaan. Kamppailussa Burns voitti Katsidisin kaikin tuomariäänin kaksitoistaeräisen ottelun päätteeksi. Burns puolusti mestaruutta menestyksekkäästi viisi kertaa voittaen muut ottelut selkeästi mutta kamppailu Raymundo Beltrania vastaan päättyi tasatulokseen. Seuraavan ottelunsa Burns hävisi kaikin tuomariäänin Terence Crawfordille. Tämän jälkeen Burns pääsi suoraan kevytsarjan WBC liiton mestaruusotteluun Dejan Zlaticaninia vastaan mutta hävisi kamppailun hajaäänituomiolla täysien erien jälkeen. Vuonna 2015 Burns otteli kolmesti kahden ottelun päättyessä voittoon ja ylempään kevytsarjaan tapahtuneen siirtymisen myötä Omar Figueroa junioria vastaan käyty ottelu päättyi selkeään pistetappioon. Vuonna 2016 Burns nosti painonsa ylempään kevytsarjaan ja pääsi suoraan WBA liiton mestaruusotteluun jossa voitti Michele Di Roccon teknisellä tyrmäyksellä kahdeksannessa erässä. Burns on puolustanut mestaruuttaan kahdesti. Ensimmäisessä puolustusottelussa Burns kohtasi Kiryl Relikhin voittaen ottelun yksimielisellä tuomaripäätöksellä. Toisessa puolustusottelussa Burns hävisi Julius Indongolle kaksitoistaeräisessä ottelussa kaikin tuomariäänin.


title: Beautiful Mess

text: Beautiful Mess on bulgarialaislaulaja Kristian Kostovin esittämä kappale, jolla hän edusti Bulgariaa vuoden 2017 Eurovision laulukilpailussa.